Požar u soliteru na Keju oslobođenja 13 C-D - Nikola Dmitrašinović\nNakon ove sednice sam još jednom pokušao da pokrenem ovo pitanje u razgovoru sa gospodinom Nenadom Vranjevcem predsednikom Skupštine opštine Zemun. Predložio sam formiranje skupštinske komisije sa predstavnicima svih stranaka, koja bi utvrdila činjenično stanje. Umesto odgovora prešao je na drugu temu i time uklonio ovo pitanje iz naše priče. Ovo ne čudi jer sam siguran da nije imao mandat da dalje otvara pitanje protivpožarne bezbednosti, čime bi mogao da politički ugrozi položaj tek izabranog gradonačelnika Siniše Malog. Istu situaciju sam već doživeo godinu dana pre toga – 2013. godine, kada sam unutar DSa pokušao da prezentujem isti problem. Tada mi je Zoran Krznarić – sadašnji predsednik opštinskog odbora DS Zemun, rekao da ne otvaram to pitanje jer bi moglo da ugrozi tadašnjeg gradonačelnika Dragana Đilasa.\nNisam želeo da zatvorimo ovu temu. Štaviše, unutar Socijaldemokratske stranke trudimo se da ne ostajemo samo na rečima, već pokušavamo da delujemo po pitanjima koja držimo za ozbiljna, što smo pokazali letos. Na temu protivpožarne bezbednosti sam kao odbornik pokušao da razgovaram sa građanima solitera na Zemunskom Keju. Štand se nalazio na Keju baš ispred zgrade koju je zahvatio požar.\nCilj akcije bio je da pokušamo da skupimo potpise za peticiju kojom bi se lokalni organ uprave naterao da radi svoj posao – da u skladu sa Zakonom o zaštiti od požara kontoliše i proverava stanje u kome se nalaze protivpožarne stepenice i putevi evakuacije u zgradama, PP aparat, kakvo je opšte poznavanje građana na ovu temu i da li znaju kako da se ponašaju u slučaju požara?\nZakon o zaštiti od požara je donet 2009. godine, a izmenjen u februaru 2015. godine. Ovim izmenama nadležnost nad protivpožarnom zaštitom stavljena je u ruke skupštine stanara, dok je praćenje stanja po ovom pitanju prepušteno lokalnoj upravi, odnosno gradu Beogradu. Na ovu temu nisam uspeo da pronađem ni jedan izveštaj. Stoga sam želeo da ovu temu pokrenem zajedno sa građanima, pre svega onih zgrada koje su najugroženije od požara – solitera. Navedeni flajer iz linka iznad smo podelili po sandučićima i oglasnim tablama u zgradama na Zemunskom Keju.\nPokušali smo da kontaktiramo predsednike skupštine stanara gde god je to bilo moguće i da sa njima popričamo na ovu temu. Na osnovu svega viđenog moram da priznam da sam bio zadovoljan, jer sam očekivao znatno lošije stanje, da su oni predsednici skupštine stanara s kojima sam pričao upoznati s njihovim obavezama, da su pp aparati bili napunjeni, plombirani i pod pritiskom, čime je njihova pravna obaveza uglavnom pokrivena. Na dalja pitanja o ponašanju u slučaju požara, obaveštenosti stanara, putevima evakuacije i slično uglavnom nisu imali odgovor. Međutim, imali su primedbe na deljenje materijala po sandučićima, na đubre koje stanari naprave bacajući sve flajere po zgradi i sl. Štaviše prilikom podele materijala doživeli smo uvrede od nekih stanara uz pogrde što uopšte postavljamo takva pitanja i ko sam ja da uopšte to proveravam.\nGeneralno posmatrano elementarna protivpožarna zaštita postoji definisana zakonom, ali je njena primena ostavljena skupštinama stanara i subjektivnim kvalitetima njihovih predsednika na kojima je odgovornost. Složenija pitanja koja se tiču ponašanja u slučaju požara, evakuacije stanovnika, zaštite od otrovnih gasova, dima i sličnog nemaju odgovor. Zaintresovanost nadležnih za ovo pitanje ne postoji, ili se javlja tek nakon ovakvih nesreća kada se odgovornost prebacuje između vatrogasaca, tima za vanredne situacije, predsednika skupštine stanara, lokalne samouprave, nejasnog zakona i božije volje. Takođe bih podsetio da je predsednik opštine Zemun i počasni predsednik vatrogasnog udruženja te da bi ovo pitanje trebalo uzeti u ozbiljno razmatranje.\n← XXVII sednica i novogodišnji koktel XXVIII sednica – Najava →


Tešić: Sledeća vlast nemoguća bez LSV - Zrenjaninski\nZRENJANIN – Predsednik zrenjaninske Lige socijaldemokrata Vojvodine (LSV) Vladimir Tešić istakao je da o raspisivanju lokalnih izbora odlučuje Skupština Srbije, te da očekuje da će oni biti raspisani u prvom zakonskom roku – u decembru.\nTešić je u izjavi za portal Zrenjaninski napomenuo da će LSV u Zrenjaninu, ali i na pokrajinskom nivou, nastupiti samostalno. “Mi smo jedina stranka koja nije menjala politiku i izneverila svoje birače punih 25 godina”, dodao je on.\nPredsednik gradskog odbora LSV je ocenio da je ta stranka u Zrenjaninu druga po broju birača, najjača opoziciona i jedina stranka koja ima rast podrške birača. “U tom kontekstu očekujem da sledeća lokalna vlast neće biti moguća bez LSV”, poručio je on.\nUpitan koga vidi kao potencijalne koalicione partnere nakon izbora, Tešić je objasnio da LSV ima jasan stav za sve nivoe vlasti po tom pitanju.\n“Razgovaraćemo sa svakim ko uvažava program LSV, a to su interesi Vojvodine i svih njenih građana”, naglasio je on.\nKomentarišući sa kim takva saradnja sigurno neće biti moguća, čelnik zrenjaninske LSV je objasnio da su to nacional-fašističke partije desnog centra, za čije se ukidanje Liga zalaže od svog nastanka.\nTešić je istakao i da stranački organi još uvek nisu odlučivali ko će biti kandidat te stranke za gradonačelnika Zrenjanina i koji će ljudi biti promovisani za funkcije.\n“Grad se razvija menjanjem poslovnog okruženja i primenom razvojnih instrumenata javne politike. LSV ima velik broj kvalitetnih kadrova koji su pokazali da znaju da vode grad”, poručio je predsednik zrenjaninske LSV.\nPredsednik zrenjaninskih demokrata Goran Kaurić ocenio je ranije da su izbori u Zrenjaninu morali da se održe odavno i vanredno.\nTagoviLiga socijaldemokrata Vojvodina Portal "Zrenjaninski" Vladimir Tešić Vojvodina Zrenjanin\nKaurić: DS ima obavezu da iznese promene


Nemačka na nogama: "Pala" grupa koja je planirala filmsku otmicu ministra zdravlja!\nUhapšena su četvorica osumnjičenih. Istraga protiv grupe počela je u oktobru\nNemački istražitelji pretražili su imovinu u devet različitih država povezanih sa članovima grupe za koju se sumnja da je planirala da podmetne eksploziv i kidnapuje "poznate javne ličnosti", uključujući ministra zdravlja te zemlje, Karla Lauterbaha.\nTužioci u Koblencu u zapadnoj Nemačkoj rekli su da su u sredu izvršene racije na ukupno 20 imanja, sa oko 270 policajaca, uključujući specijalne policijske jedinice.\nNavodi se da su osumnjičeni u grupi za ćaskanje "Vereinte Patrioten" (Ujedinjene patriote) povezani sa protestima protiv ograničenja korona virusa i sa takozvanim pokretom "Reichsburger", koji odbacuje autoritet države.\nMinistar zdravlja Karl Lauterbah rekao je da ga neće "ometati" navodne pretnje.\nKijev sada negira da Zelenski nije hteo da primi Štajnmajera: Nemački poslanici traže da ni Šolc ne putuje u Ukrajinu\nNemačka odbacila predlog EU: Ne zabranjujemo rusku naftu, ali nećemo plaćati u rubljama\nŠtajnmajer otkrio zašto Zelenski neće da ga primi: Nije dobrodošao u Kijev!\nBundestag odlučuje, javnost na nogama: Nemačka razmatra uvođenje obavezne vakcinacije!\n- Neki koji ne priznaju kovid ne bore se protiv vakcinacija ili zahteva za koronavirus. Oni se bore protiv našeg osnovnog demokratskog poretka - rekao je on za Bild.\nProtiv 12 ljudi iz grupe za ćaskanje vodi se istraga zbog pripremanja teškog akta nasilja kojim se ugrožava država i kršenja zakona o oružju.\nOni su optuženi da su nameravali da unište objekte za snabdevanje električnom energijom kako bi izazvali nestanak struje širom zemlje i izazvali "uslove nalik građanskom ratu", saopštila je kancelarija državnog tužioca Rajnland-Falačka.\nTokom pretresa policija je zaplenila oružje, municiju, gotovinu, zlatne poluge i srebrni novac.\nUhapšena su četvorica osumnjičenih. Istraga protiv grupe počela je u oktobru.\nIzvor: The New Daily\nKarl Lauterbah Nemačka Ministar otmica Automobil bomba\nKrenuo da kreči, pa raznet u eksploziji: Moler likvidiran zbog zelenašenja ili iz osvete za raniju pucnjavu?


Darmanović u Minhenu: Integracije garant stabilnosti i Zapadnog Balkana. | Analitika - Informativni Portal\nNa Minhenskoj bezbjednosnoj konferenciji\nDarmanović u Minhenu: Integracije garant stabilnosti i Zapadnog Balkana.\nMinistar vanjskih poslova Srđan Darmanović učestvuje u radu Minhenske bezbjednosne konferencije, najvećeg i najprestižnijeg medjunarodnog foruma iz oblasti bezbjednosti u čijem su fokusu ove godine politički i sigunosni izazovi sa kojima se Evropa i svijet suočavaju: očuvanje postojećeg međunarodnog poretka, borba protiv terorizma i radikalizma, jačanje sajber – bezbjednosti, odvraćanje hibridnih napada i sprečavanje proliferacije nuklearnog naoružanja.\nObjavljeno: 17. 02. 2018 - 19:57 Promjenite veličinu teksta: A A A\nIzvor: MVP, Portal Analitika\nNa marginama Minhenske bezbjednosne konferencije Darmanović imao je niz bilateralnih susreta sa visokim zvaničnicima i predstavnicima međunarodnih organizacija.\nNa sastanku sa ministrom vanjskih poslova Španije, Alfonsom Mariom Dastisom, sagovornici su ukazali na značaj otvaranja Ambasade Crne Gore u Madridu koje će, kako su ocijenili, dodatno uticati najačanje sveukupne saradnje i dinamiziranje političkih i radnih kontakata.\nDarmanović je razgovarao i sa ministrom vanjskih poslova Danske Andersom Samuelsenom. Tom prilikom, istakao je da Crna Gora ostaje snažno posvećena reformskim aktivnostima, kako bi na kvalitetan način završila proces pristupnih pregovora i postala prva sljedeća članica EU.\nSamuelsen je pohvalio napredak naše države i uputio podršku primjeni principa „regate“ u politici proširenja EU.\nCrnogorski šef diplomatijie razgovarao je u Minhenu sa Miroslavom Lajčakom, predsjednikom Generalne Skupštine UN.\nSagovornici su razmijenili mišljenja o političkoj i bezbjednosnoj situaciji u Evropi, sa posebnim akcentom na izazove sa kojima se suočava naš region. Na sastanku je zaključeno da su integracije najbolji garant dugoročne stabilnosti i prosperiteta Zapadnog Balkana.\nU kratkom susretu sa ministrom vanjskih poslova SR Njemačke Zigmarom Gabrielom, Darmanović je upoznao sagovornika sa pozicijom Crne Gore u kontekstu aktuelnih političkih i bezbjednosnih kretanja u regionu. Gabriel je pohvalio dosadašnji evropski napredak Crne Gore i napore koje nasa drzava ulaže u očuvanju i unapređenju dobrosusjedskih odnosa regiona.\nU razgovoru sa Tomasom Gremingerom, generalnim sekretarom OEBS-a, Darmanović je istakao značaj podrške OEBS-a crnogorskim reformskim procesima. Naglasio je spremnost Crne Gore da nastavi i intenzivira reformske napore, kako bi pregovarački proces sa EU što prije bio uspješno završen.\nGeneralni sekretar OEBS-a, Tomas Greminger, pohvalio je konstruktivnu ulogu koju Crna Gora ima u regionu, istakavši da je u OEBS-u prepoznata kao dobar primjer koji bi trebalo da slijede druge države.\nOvogodišnja Minhenska bezbjednosna konferencija je prva na kojoj Crna Gora učestvuje u kapacitetu članice NATO-a.\nTagovi: Srđan Darmanović Minhenska betbjedonsona konferencija


Francuski "non-pejper" neće postati politika EU - Politika - Dnevni list Danas\nPočetna » Politika » Francuski „non-pejper“ neće postati politika EU\nBriselske diplomate za Danas o predlozima Pariza za novu metodologiju proširenja Unije\nFrancuski „non-pejper“ neće postati politika EU\nFrancuska jeste značajan „igrač“, ali ne mislimo da će strategija koju trenutno zagovara ta zemlja postati nova metodologija proširenja Evropske unije, kažu za Danas nezvanično diplomatski izvori iz sedišta Unije, komentarišući „non-pejper“ Francuske o izmeni metodologije proširenja.\n4Piše: M. Stojanović 25. novembra 2019. 12.58\nOni ističu i da u francuskom predlogu EU ima interesantnih elemenata, ali mnoga pitanja ostaju otvorena – ne samo to da li se strategija odnosi na sve države u ovom regionu, već i, na primer, kada neka zemlja može da „pređe“ na naredni nivo u procesu integracije.\nPredlog zvaničnog Pariza se, podsetimo, temelji na četiri principa pristupanja Uniji – „stepenasti pristup“, veća finansijska podrška, doslednija politika uslovljavanja i jasniji „putokazi“, reverzibilnost – mogućnost da se država kandidat kreće i unazad ukoliko ne ispunjava obaveze. Francuska zvaničnica Ameli de Monšalan izjavila je na Savetu ministara EU u Briselu da neformalni dokument predstavlja polaznu osnovu za raspravu sa drugim državama članicama i da Francuska pokušava da „proces učini efikasnijim“.\nJovana Marović, izvršna direktorka Politikon mreže iz Crne Gore i članica Radne grupe za Poglavlje 23 u pregovorima te države sa EU, navodi za Danas da se francuski „non-pejper“ odnosi na reformu procesa pristupanja Uniji, a Crna Gora i Srbija su, bez obzira što su odmakle u odnosu na ostale zemlje, i dalje u tom procesu“.\n– Isto tako, mislim da ne možemo očekivati da će postojati dvije različite metodologije za proces pristupanja na nivou EU, pa samim tim ni dva načina izvještavanja o sprovedenim reformama. Međutim, iako je izvjesnije da se principi i postepeno pristupanje iz francuskog dokumenta odnose i na dvije države Zapadnog Balkana koje trenutno pregovaraju o članstvu, takav odnos prema njima ne bi bio fer. Naime, iako Crna Gora i Srbija nisu suštinski odmakle u reformi oblasti koje se odnose na vladavinu prava, ispunile su niz drugih tehničkih preduslova u drugim poglavljima. Stoga bi logičniji pristup, i za ove i za ostale države Zapadnog Balkana, bio preciznije definisanje mjerila i efikasan sistem nagrađivanja i sankcionisanja, smatra Marović.\nKao odgovor na francusku inicijativu, šest država EU – Austrija, Češka, Poljska, Slovačka, Italija i Slovenija, uputilo je pismo odlazećem šefu Evropske komisije Žan-Klod Junkeru, u kojem se ističe da je potrebno reformisati postojeće procedure, ali se i traži da se EU obaveže da će otvoriti pregovore o članstvu Albanije i Severne Makedonije najkasnije u martu. Kako se poručuje, države-potpisnice spremne su da se „konstruktivno angažuju u reformama proširenja“.\nDiplomatski izvor Danasa iz Praga navodi da je cilj navedenog pisma „iskazivanje pune podrške procesu proširenja“.\n„Pismo su pisale zemlje koje su bile veoma razočarane time da EU već treći put nije bila u stanju da postigne konsenzus o početku pristupnih pregovora sa Severnom Makedonijom i Albanijom. S obzirom na zahteve Francuske, pismom takođe želimo da poručimo da podržavamo razgovore o tome kako unaprediti pristupne pregovore, ali to ne sme da bude razlog da ceo proces pristupanja Uniji bude blokiran. Pismom se poziva Evropska komisija da predloži rešenja za unapređenje pristupnog procesa kako bismo se približili kompromisnom rešenju, koje bi omogućilo da se pregovori sa Severnom Makedonijom i Albanijom odobre u martu, odnosno pre majskog samita EU-Zapadni Balkan u Zagrebu“, objašnjavaju diplomate.\n„Pokušaj pariranja Francuskoj“\nNemačka analitičarka Johana Dajmel kaže da šest država „pokušava da pismom parira Francuskoj, kao i da nastoji da ujedini EU i omogući Albaniji i Severnoj Makedoniji da započnu pristupne pregovore u martu“. „Perspektiva proširenja mora da bude očuvana, i tačno je da ne može da bude nastavljeno po starom. Već dugo vremena civilna društva traže reforme, jer se pogoršava situacijama u domenima kao što su demokratija, vladavina prava i borba protiv korupcije. Potrebno je, dakle, unaprediti, proces proširenja tokom novog saziva Evropske komisije. Ipak, stvari se ne mogu okrenuti naglavačke. Važno je raditi sa postojećim instrumentima, uvesti bolji nadzor i poboljšati kriterijume za pojedinačna poglavlja. Potrebna je jasna politika prepoznavanja kriterijuma koji su ispunjeni, ili kažnjavanja u suprotnim slučajevima. Ti prvi reformski koraci već mogu da budu načinjeni, uporedo sa procesom pridruživanja, smatra Dajmel.\nEU, Francuska, Non -pejper, proširenje\n25. novembra 2019. u 14.59\nGde je nova kolumna Basarina? NE MOŽETE UĆUTKATI LEVICU!!!\n25. novembra 2019. u 16.40\nRevno i redovno citam informacije na vasem vebsajtu pa me malo brine metoda naslova koji sve vise lice na tabloide: vas naslov „Francuski „non pejper“ nece postati…“ nije, kao sto bi moglo da izgleda, objektivna vest o nekoj formalnoj odluci EU vec se zasniva na „nezvanicnim“ izjavama (nekih) diplomatski krugova u Briselu. Mislim da takvi naslovi nisu dostojni vaseg renomea. Srdacno, Dragan\nObjasnite mi sta je to; „non-pejper“, … ili cu da umrem od radoznalosti, a vi cete biti krivi!\nnezvanični dokument kaže:\n25. novembra 2019. u 17.19\nNe umiri crni Velizare na ovu skupoću, jesi li normalan?. Samo ti ime „non-pejper“kaže nema papira da se okonča velika nužda. E sad, ovi vajni političari ga koriste kao podsetnik, skicu, koja se stalno dorađuje dok ne postane zvanični dokument po principu „ništa nije dogovoreno, dok sve nije ugovoreno“ tj da se svi slažu i prihvate dokument koji tek onda dobija zvaničnu formu i postaje obavezujući. Nemoj da mreš Velizare, eve male, dajdžestirane infuzije da pretekneš dok „non pejper“ ne postane zvanični dokument.


Dodik ponovo verbalno napada novinare - Istinito.com - Ne budi ovca!\nPočetna > BIH > Društvo > Dodik ponovo verbalno napada novinare\n15. Februara 2020. Istinito450Leave a Comment on Dodik ponovo verbalno napada novinare\nPovodom jučerašnjeg verbalnog napada člana Predsjedništva BiH Milorada Dodika na novinara BN televizije Vladimira Kovačevića, Upravni odbor Udruženja BH novinara i Udruženje novinara Republike Srpske upućuju javni protest Miloradu Dodiku i osuđuju vrijeđanje novinara.\n“Upravni odbor Udruženja/udruge BH novinari i Linija za pomoć novinarima upućuju javni protest Miloradu Dodiku, članu Predsjedništva BiH i lideru SNSD –a, zbog verbalnog napada na novinara Vladimira Kovačevića, dopisnika BN televizije. Napad se desio u petak na press konferenciji u Banja Luci, kada je Kovačević pitao Milorada Dodika o „ozbiljnosti“ najave blokade institucija BiH i da li će ostati „dosljedan“ u svojim namjerama.\nIstovremeno, UO BH novinara poziva međunarodne organizacije za slobodu medija i zaštitu ljudskih prava da poduzmu potrebne mjere zaštite novinara BN TV kao i svih drugih novinara u BiH, zbog brojnih i učestalih političkih prijetnji, kao i kršenja slobode izražavanja i bezbjednosti novinara u ovoj državi”, kaže se u saopštenju Upravnog odbora Udruženja BH novinara.\n“Udruženje novinara Republike Srpske osuđuje lično obraćanje srpskog člana Predsjedništva Bosne i Hercegovine Milorada Dodika novinaru Radio-televizije BN Vladimiru Кovačeviću, izražava zabrinutost zbog takvog postupka.\n“Postoji mogućnost da se nekome od osoba koje obavljaju javne funkcije postavi pitanje na koje nema odgovor, ali ne postoji opravdanje da se na takvo pitanje odgovara vrijeđanjem i iznošenjem kvalifikacija na račun novinara i/ili medijske kuće za koju novinar radi”, navedeno je u saopštenju Udruženja novinara RS.\n“Osnovnim pravilima međuljudskih odnosa, posebnu pažnju treba da posvete nosioci direktno izabranih funkcija, jer su oni ti koji predstavljaju zajednicu u cjelini i koji diktiraju trendove”, rekli su u Udruženju novinara RS”, saopštili su iz Udruženja novinara Republike Srpske.\nTagged istinito milorad dodik udruzenje novinara verbalni napad vladimir kovacevic


Nagrada za izvrsnost Zelene staze - Užicka Republika Press\nNagrada za izvrsnost Zelene staze\nUžička zelena staza infrastrukture visokog kvaliteta zvanični je nosilac druge nagrade u kategoriji izvrnost koja je dodeljena na ceremeniji u gradu Limeriku u Irskoj.\nU obrazloženju nagrade stoji da se nagrada “odnosi na prvih 5 kilometara staze trasom napuštene železničke pruge u klisuri reke Đetinje koja je obnovljena u jedinstvenom prirodnom okruženju zahvaljujući velikoj uključenosti lokalne samouprave. Zelena staza je pristupačna svima, uključujući osobe sa smanjenom pokretljivošću, pa je evidentan sve veći broj posetilaca i rekreativaca”.\nInače u kategoriji izvrsnost nagrade na ovom konkursu pripale su i prekograničnoj stazi Venban koja u dužini od 125 kilometara prolazi kroz Nemačku, Belgiju i Luksemburg trasom stare prekogranične železničke pruge. Zamišljena i razvijena kao evropski projekat saradnje Zelena staza je u kontinuitetu unapređivana još od 2013. godine.\nNa trećem mestu u istoj kategoriji je i 50 kilometara duga staza Rio Minjo Zelena staza koja ide pored reke Minjo koristeći trasu napuštene železničke pruge proširenu stazama duž reke i lokalnim putevima.Predstavljena je od strane gradova Monsao, Valensa, Vila NovaiKaminja, Portugalija kao staza koja povezuje gradove, sela i prirodne predele, od kojih su mnogi deo mreže „Natura 2000“, koja omogućuje lokalnom stanovništvu i turistima, uključujući i osobe smanjene pokretljivosti, pristup predelima izuzetne prirodne lepote. Ocenjena je veoma visoko od strane posetilaca.\nTreba istaći da se nagrade za Zelene staze Evrope koje su ustanovljene 2003. godine i uručuju se svake dve godine dodeljene osmi put 28. septembra za vreme zvanične ceremonije u gradu Limeriku u Irskoj. U ime grada Užica nagradu je primio član Gradskog veća, Petar Blagojević.\nSedam Zelenih staza iz Belgije, Portugalije, Španije i Irske nagrađene su kao primeri dobre prakse u Evropi.\nInače, u ovoj, 2017. godini međunarodni žiri nagradio je projekte iz dve kategorije: „Izvrsnost“ i „Inicijative dobrih primera“, a dodelio je i jednu specijalnu nagradu žirija.\nŽiri se sastao u Briselu 21. juna i u skladu sa propozicijama konkursa odabrali su 3 nagrade u kategoriji „Izvrsnost“ i 3 u kategoriji „Inicijative dobrih primera“, kao i specijalnu nagradu žirija namenjenu Zelenoj stazi koja je od posebnog značaja.\nSamo 400 sugrađana zainteresovano za sadnju drveća u dvorištima\nZa akciju „16 000 stabala za 16 000 ložišta“, koja bi trebalo da predstavlja jednu od značajnijih mera u cilju smanjenja aerozagađenja, a koja je pokrenuta u januaru mesecu ove godin...\nSvetski dan čišćenja u subotu, 19. septembra\nSvetski dan čišćenja se obeležava treće subote u septembru svake godine s ciljem borbe protiv čvrstog otpada, uključujući i onaj koji dospeva u more. Ove godine, globalna manifestaci...\nUnapredjenje sistema upravljanja i odlaganja otpadom u Bajinoj Bašti\nJKP ”12. septembar” iz Bajine Bašte je koordinator i nosilac projekta ”Unapredjenje upravljanja čvrstim otpadom u ruralnim sredinama” kroz program prekogranične saradnje opština ...


2. septembar 2015. Učesnici Trećeg sastanka Parlamentarnog foruma za energetsku politiku Srbije\nSastanak je otvorila predsednica Parlamentarnog foruma za energetsku politiku Srbije i predsednica Odbora za privredu, trgovinu, turizam i energetiku prof. dr Aleksandra Tomić koja je istakla da bez dobre energetske politike nema razvoja privrede.\nOna je rekla da je Srbija ispunila sve zakonodavne obaveze iz oblasti energetske politike, ističući da je krajem prošle godine usvojen novi Zakon o energetici koji je usklađen sa Trećim paketom direktiva EU kao i plan restruktuiranja JP „Srbijagas“, čime je Srbija pokazala spremnost da potpuno uskladi svoju energetsku politiku sa politikom EU.\nIpak, kako je navela Aleksandra Tomić, ostaju otvorena pitanja kao što su cena energenata, sigurnost snabdevanja i pravni i ekološki standardi i zaključila da je, u cilju što skorijeg rešavanja ovih pitanja, neophodno jačati ulogu parlamenata u oblasti energetike.\nPredsednica Odbora je izrazila nadu da će preporuke sa današnjeg foruma doprineti formulisanju dokumenta koji treba da uobliči energetsku politiku Srbije.\nDržavni sekretar Ministarstva rudarstva i energetike Mirjana Filipović predstavila je Strategiju razvoja energetike Srbije i istakla da je od izuzetnog značaja definisati plan ostvarivanja Strategije.\nUčesnicima Foruma obratio se i direktor Sekretarijata Energetske zajednice Janez Kopač koji je govorio o energetskoj politici EU ističući da je trenutno najvažnije pitanje kojim se bavi EU bezbednost snabdevanja.\nPredsednik UO „Elektroprivreda Srbije“ i dekan Elektrotehničkog fakulteta prof. dr Branko Kovačević ukazao je na neiskorišćene hidropotencijale i druge energetske potencijale Srbije i potrebu integracije različitih obnovljivih izvora energije.\nO ulozi predstavnika civilnog društva u formiranju energetske politike govorila je direktorka Beogradskog fonda za političku izuzetnost Sonja Liht koja je podsetila prisutne da opstanak planete zavisi od toga kako se države ophode prema pitanju snabdevanja energijom.\nUčesnici Foruma su, u okviru pet radnih grupa, diskutovali o Poglavljima 15 i 21 i zaštiti potrošača, pitanjima električne energije, obnovljivih izvora energije i energetskoj efikasnosti, zatim o uglju, prirodnom gasu, derivatima nafte i zaštiti životne sredine.\nNa kraju rada, učesnici Parlamentarnog foruma formulisali su preporuke koje će biti upućene nadležnim ministarstvima Vlade Republike Srbije.\nSastanku je predsedavala prof. dr Aleksandra Tomić, predsednica Parlamentarnog foruma za energetsku politiku Srbije.


Rezultati popisa poljoprivrede u Srbiji\nAktuelno / Štampa / Rezultati popisa poljoprivrede u Srbiji\nObjavljeno 24.12.2013. na mpt.gov.rs\nDatum: 24.12.2013.Izvor: mpt.gov.rs\nRezultati popisa poljoprivrede u Srbiji – poražavajući\nRezultati popisa poljoprivede u Srbiji u nekim segmentima su apsolutno poražavajući, ali su realni i predstavljaju alarm na budilniku, ocenio je danas ministar poljoprivrede Dragan Glamočić.\nPoslednji popis poljoprivrede sproveden je 1960. godine. Danas je, nakon pola veka, pokazao da su nosioci porodičnih poljoprivrednih gazdinstava sve stariji (u proseku 59 godina), a poljoprivredna mehanizacija zastarela, rekao je Glamočić na konferenciji za novinare u Vladi Srbije.\n„Najnoviji realni podaci o stanju poljoprivrede u Srbiji veoma su značajni za resorno ministarstvo, jer sada imamo uvid u kompletnu sliku i dobru osnovu za praćenje, ocenu i planiranje buduće agrarne politike“, objasnio je ministar Glamočić i dodao da ovi podaci stižu u odlučujućem trenutku, uoči početka pregovora sa EU u januaru 2014. godine.\n„Ovi rezultati omogućiće i realizaciju direktne finansijske podrške poljoprivrednim proizvođačima kroz korišćenje sredstava iz predpristupnih fondova Evropske unije“, rekao je ministar Glamočić.\nOn je zaključio da samo ako svi zajedno damo maksimum kako bi obnovili zapuštena seoska domaćinstva, možemo od sela stvoriti ambijent u kojem može da se živi život dostojan čoveka savremenog doba.\nDirektor Republičkog zavoda za statistiku Dragan Vukmirović podsetio je da je popis poljoprivrede u Srbiji, sproveden od 1. oktobra do 15. decembra 2012, uz podršku EU.\nPopisom je evidentirano i 108.230 domaćinstava koja se bave poljoprivrednom proizvodnjom za sopstvene potrebe, odnosno ne ispunjavaju uslov za poljoprivredno gazdinstvo i raspolažu sa 45.000 hektara.\nPriprema i sprovođenje Popisa poljoprivrede 2012. godine realizovana je u saradnji Ministarstva poljoprivrede, šumarstva i vodoprivrede i Republičkog zavoda za statistiku. Konačni rezultati Popisa poljoprivrede 2012. objavljeni su u dvojezičkoj publikaciji „Popis poljoprivrede 2012 – Poljoprivreda u Republici Srbiji“:


Kada imate problem sa internetom, prvo što treba da uradite je da testirate svoju internet konekciju. Ukoliko je sve u redu, sledeći korak je da testirate dostupnost veb sajta kome želite da pristupite i proverite da li je tu problem. Ovo je očigledno rešenje za sve koji malo bolje poznaju računarsku tehnologiju.\nOni koji nisu tako vični računarima, čak i ako pročitaju ovaj savet, možda im neće odmah biti jasno kako da ovo urade, a čak i pronađu program ili servis koji ovo radi, neće znati da podese test i protumače dobijene rezultate.\nInternetTest je besplatan program za Windows 10 i 11 koji je namenjen manje iskusnim korisnicima i koji će im na jednostavan način omogućiti testiranje interneta.\nKako radi InternetTest?\nKao što smo rekli, InternetTest je namenjen početnicima, tako da za proveru internet konekcije nije potrebno nikakvo podešavanje. Sve što treba da uradite je da pokrenete program i on će automatski proveriti da li vaš internet radi ili ne. Po završetku provere, koja traje manje od jedne sekunde, korisnicima će biti prikazana jednostavna porkua “povezani ste na internet” ili “niste povezani na internet”.\nSledeća stvar koju možete da uradite pomoću InternetTest-a je da otkrijete lokaciju bilo kog veb sajta ili svog rutera, što je zgodno ukoliko želite da proverite da li VPN pravilno radi. Sviđa nam se da ovde postoji i opcija da se lokacija prikaže na mapi i to pomoću Google Maps, OpenStreetMap, Bing Maps i Yandex Maps servisa. U podešavanjima možete da odaberete koji servis će se koristiti.\nPoslednja opcija koju InternetTest nudi je DownDetector koji će u redovnim intervalima proveravati da li je određeni veb sajt dostupan na internetu i o tome vas obaveštavati. Provera će se vršiti svakih 30 sekundi, a ovaj interval je moguće promeniti. Imajte u vidu da ukoliko je ovaj interval previše mali, može doći do toga da veb sajt pomisli da je u pitanju bot i blokira vašu IP adresu.\nOno što je najbolje kod InternetTest-a je to što za svaku od opcija koje nudi nema potrebe za bilo kakvim podešavanjima. Sve se odvija automatski, a podešavanja koja su dostupna su grafička, izbor jezika, podešavanje notifikacija, da li će se koristiti http ili https protokol i izbor servisa za mape.\nInternetTest je jedan najboljih programa za testiranje interneta za početnike\nInternetTest je jednostavan program koji će početnicima pružiti sve opcije potrebne da provere svoju internet konekciju, tako da dobija našu preporuku. Ono što je najbolje je da za sve opcije koje nudi nema potrebe za bilo kakvim podešavanjima i sve se odvija automatski.\nOznake: Internet Internet status konekcija online povezivanje provera Windows Windows 11


Nikolić oficirima uručio sablje i plakete | Glas javnosti\nPočetna > Društvo > Nikolić oficirima uručio sablje i plakete\nNikolić oficirima uručio sablje i plakete\nBEOGRAD - Na svečanosti u Domu Narodne skupštine predsednik Srbije Tomislav Nikolić uručio je oficirske sablje oficirima 55. klase Generalštabnog usavršavanja koje je završilo 36 oficira Vojske Srbije i tri iz BiH.\nOficirske sablje Nikolić je prvo uručio potpukovniku Vangelu Milkovskom, prvom u rangu sa prosekom ocena 9,80, kao i drugom i trećem u rangu potpukovnicima Zoranu Dragičeviću i Nenadu Sretenoviću.\nMinistar odbrane Dragan Šutanovac uručio je plakete sa oznakama polaznicima 1. klase Visoke studije bezbednosti i odbrane, kojih je 13 iz Srbije i dvojica iz BiH.\nPredsednik Srbije Tomislav Nikolić čestitao je uspešan završetak školovanja polaznicima 1. klase Visokih studija bezbednosti i odbrane i 55. klasi Generalštabnog usavršavanja.\nPredsednik je poručio da su usavršavanjem osposobljeni da daju odgovor svim bezbednosnom izazovima.\nNikolić je posebno pozdravio pripadnike inostranih armija koji su se usavršavali zajedno sa pripadnicima VS. Ocenio je da su oni dokaz da zemlje iz kojih dolazem imaju poverenja u vojno školstvo Srbije i da je to pokazatelj da Vojna akademija predstavlja vodeću visokoškolsku ustanovu regiona.\n"Srbija danas aktivno doprinosi stabilnosti i bezbednosti u regionu. Srbija teži da svoj doprinos maksimalno ostavari kroz saradnju sa susedima i međunarodnom zajednicom", kazao je Nikolić i ocenio da se Srbija oduvek zalagala za miroljubivo rešavanje otvorenih pitanja i za poštovanje principa međunarodnog prava.\nOn je ocenio da integracijom u evroposke tokove Srbija ima priliku za ospsti napredak i da, istovremeno, pripadnici VS imaju priliku da kroz međuarmijsku saradnju pokažu Evropi i svetu kvalitet svog školovanja i usavršavanja.\nNikolić je diplomcima ukazao da oni nastavljaju časnu vojnu istoriju i tradiciju, da ih obavezuje istorija, temelj na kojem će se graditi i raditi na izgradnji mira i stabilnosti.\nPredsednik Srbije je ukazao da je Vojska Srbije na prvom mesto po poverenju građana među državnim institucijama i da teži standardima najmodernijih na svetu.\n"Učešće u mirovnim misijama od velikog je značaja za međunarodni ugled Srbije i za ostvarivanje interesa Srbije. Saradnjom sa drugim armijama sveta u borbi protiv terorizma i organizovanog kriminala, na najbolji način se promoviše ugled vojske i zemlja", poručio je Nikolić.\nOn je ocenio da je, sa tako reformisanom vojskom i vojnim školstvom, Srbija spremna da zajedno sa ostalim evropskim zemljama učestvuje u rešavanju svih problema.\nNa početku svečanosti Hor Vojne akademije je izveo himnu Srbije "Bože pravde".\nNačelnik Škole nacionalne odbrane pukovnik Mile Jelić čestitao je mladim oficirima uspeh i poželeo im sreću u daljem školovanju.\nJelić je kazao da je Škola nacionalne odbrane Vojne akademije jedinstvena obrazovna celina sa potencijalima koji mogu da zadovolje i potrebe regiona.\n"Karijerno školovanje od četiri programa ove školske godine završava 204 oficira i osam visokih državnih službenilka od cega devet oficira stranih oružanih snaga. Sve nas to čini referentnom školom u regionu, Evropi, a i svetu", istakao je Jelić.\nPočinje upis brucoša, mesta ima na još 6 fakulteta\nNa put sabajle, nikako po vrućini


Žika Jelić: Najveći uspeh su kompozicije koje žive (Video)\nM. D. 15. decembra 2015. 06:00\nRok sastav „Yu grupa“ proslaviće 17. decembra u Hali sportova 45 godina čistog rokenrola, a Žika Jelić ističe da je njihov najveći uspeh upravo trajanje i kompozicije koje žive od najranijih stvaralačkih dana.\n„Jednog dana grupe neće biti, ali ako ostanu pesme iza nas da traju neko vreme, to je onda najveći uspeh i najveća satisfakcija bavljenja ovim poslom“, istakao je Jelić u intervjuu Tanjugu.\nU Puli zabranjeno gostovanje srpskog pevača: Ne želimo razdor i nemir…\nFanovi dobili odštetu: Koncert Bijelog dugmeta – zbog lošeg…\n„Tajna leži i u maloj količini talenta, velikom, velikom radu, posvećenosti, stalnom usavršavanju i praćenju svega što se događa u svetu u oblasti rokenrola“, dodao je Žika Jelić.\n„Znao sam ako čovek principijelno drži jedan kurs, jednu liniiju i ako ne skreće levo i desno, mora da traje. Mnogi muzički pravci su trajali neko vreme i ugasili su se“, dodao je Jelić.\n„Srpski rokenrol se već godinama unazad bazira na starim grupama, koje su osnovane između sedamdesetih i devedesetih godina. Od devedestih pojavilo se mnogo kvalitetnih grupa, ali im se ne da prostora“, rekao je Jelić.\nSredinom februara „Yu grupa“ objaviće novi, 12. po redu, album koji je već najavljen singlom „Panika“, za koji su snimili i spot.\n„Dragi (Jelić) je dugo birao pesme i dosta je odugovlačio sa ulaskom u studio zbog tekstova. Imao je želju da povede računa o onome čemu nije posvećivao mnogo pažnje u prošlosti, a to su tekstovi“, objasnio je Zika Jelić.\n„Do sada se pokazalo nepogrešivo da kada se nama dopadnu pesme, dopadnu se i publici, jedino nikada nismo uspeli da pogodimo koja će biti hit, najslušanija“, istakao je Jelić.\nNa albumu će se naći 10 novih pesama i obrada „Vodi me kući, anđele“, autori tekstova su Nikola Čuturilo, Bora Đorđević, Boban Janković, Petar Jelić, a kompozicije su šarenolike – od bluza i balada, preko rokenrola, do narodnih motiva koji „Yu grupi“ nisu strani.\nZa kraj razgovora, o budućim planovima, Žika Jelić kaže da samo želi da u aktuelnom sastavu (Žika, Dragi i Petar Jelić, i Igor Malešević) „traju što duže, duže“.\nkoncertYu grupaŽika Jelić\nBeovizija se vraća posle 9 godina: ovo su potencijalni predstavnici Srbije na…\nSlavni muzičar se povlači sa javnih nastupa: Imam…\nBeovizija se vraća posle 9 godina: ovo su potencijalni…


Vreme 1522 - Evropska unija – Budzetska kriza: Svadja zbog novca\nBudžet Evropske unije se zvanično naziva "višegodišnji finansijski okvir" i donosi se za vremenski period od sedam godina. Na osnovu tog "okvira" se usvajaju posebni budžeti za svaku godinu.\nDo sada je svaki evropski budžet bio veći od prethodnog. EU se širila, prihodi su rasli usled rasta društvenog proizvoda i kontribucija novih članica. To za budžet 2021–2027. godine više nije slučaj – izlaskom Velike Britanije nastala je rupa od 75 milijardi evra (Britanija je bila druga po visini uplata u budžet).\nPostupak usvajanja budžeta je složen: Evropska komisija predlaže nacrt budžeta članicama i o njemu se raspravlja u Evropskom savetu pri čemu svaka država ima pravo veta. Tu se, u skladu sa političkim dogovorima, modifikuje predloženi nacrt. Kada prođe ES, o budžetu odlučuje Evropski parlament koji takođe može da ga izmeni, ali te izmene mora ponovo jednoglasno da odobri Evropski savet. Nezahvalan posao usaglašavanja članica EU pripada predsedavajućem ES Šarlu Mišelu.\nBITKA OKO VISINE BUDŽETA\nPredlog sedmogodišnjeg budžeta EU je počeo da se razmatra još u maju 2018. godine, ali je usvajanje odloženo zbog velikih razlika među državama članicama i Bregzita. Budžet treba da brani EK koja ga nije pripremila a mora da ga usvoji novi saziv EP, u kome više ne postoji većina koju su činile dve velike grupacije narodnjaka i socijalista, već je potrebno pozitivno izjašnjavanje bar tri poslaničke grupe. Uprkos toj dodatnoj komplikaciji, pojedini evropski funkcioneri smatraju da parlament neće moći da odbije budžet usaglašen u ES zbog rizika od blokade i prestanka brojnih programa EU.\nPrvobitni predlog EK polazio je od davanja država članica u visini od 1,114 odsto BNP-a (bruto nacionalnog prihoda), što je povećanje od skoro 10 odsto u odnosu na sadašnji budžet koji je na nivou od jedan odsto BNP-a. Na pritisak pet država neto donora na čelu sa Nemačkom, predlog EK smanjen je za 47 milijardi evra na 1,07 odsto BNP-a, ali te države i dalje traže da budžet ostane u visini jedan odsto BNP-a. U apsolutnim iznosima po predlogu EK godišnji budžet bi iznosio 162,1 milijardu evra, po predlogu Šarla Mišela 156,4 milijarde, a po zahtevu petorke 146 milijardi godišnje.\nSmanjivanje prihoda budžeta povlači i manje rashode u istom iznosu, pošto budžet EU (za razliku od državnih) ne može da se deficitarno finansira.\nTradicionalno se iz budžeta EU najviše izdvaja za poljoprivredu – nekada se davalo čak 70 odsto, dok se u tekućem budžetu izdvaja 36 odsto. Od toga se subvencionišu poljoprivrednici, pa države EU prednjače po davanjima po hektaru u celom svetu (tu leži i deo odgovora na pitanje zašto je čitav niz prehrambenih proizvoda jeftiniji u EU nego u Srbiji).\nDruga velika stavka su "strukturni fondovi" kojima se finansiraju projekti u manje razvijenim državama na istoku i jugu Evrope. U okviru stavke "kompetitivnost" najviše para izdvaja se u razvojne programe "Horizont" i "Erazmus". Administracija EU "pojede" oko 6 odsto, bezbednost 3,8 odsto, "Globalna Evropa" (spoljni poslovi, podrška siromašnim državama u svetu i posebno na istoku i jugu od EU) 6,8 odsto.\nMANJA EU, MANJI BUDŽET\nIzlaskom Britanije EU se smanjila, a u budžetu je nastala rupa od 75 milijardi evra. Pored toga, nova EK je u programu rada, koji je odobrio EP, navela da namerava da finansira više novih programa kao što su "Digitalna Evropa", poveća izdvajanja za razvojne programe Horizont i Erazmus, migracije, odbranu i klimatske promene. To podrazumeva da će dva najveća budžetska programa, poljoprivreda i kohezija, morati da se smanje, i to poljoprivreda za 14 odsto a kohezija za oko 12 odsto. To neće biti dovoljno, pošto se zbog otpora "štedljivih" država teško može očekivati da i sadašnji predlog prođe.\nSmanjenje strukturnih fondova će značajno pogoditi razvijenije države na istoku Evrope kojima bi se smanjila sredstva čak za 22 odsto (Poljska, Mađarska, Češka…), dok bi nešto bolje prošle Bugarska i Hrvatska. U najvećem broju siromašnijih država iz tih fondova se finansira preko 50 odsto javnih investicija, pa će smanjenje EU fondova dovesti do drastičnih rezova.\nDrugi gubitnik budžeta trebalo bi da bude poljoprivreda. Subvencionisanje poljoprivrede kod članica EU ide samo iz zajedničkog budžeta. Tu je posebno osetljiva Francuska – njihovi poljoprivrednici dobijaju čak 17 odsto tog dela budžeta.\nU takvoj situaciji došlo je do grupisanja država u "interesne grupe". Najveću grupu čine "prijatelji kohezije", odnosno 15 država koje pretežno koriste strukturne fondove a predvodi ih Portugal. Te države iz zajedničkog budžeta dobijaju više sredstava nego što uplaćuju.\nDrugu grupu čine države koje uplaćuju u budžet više nego što dobijaju, tzv. "štedljiva četvorka" (Holandija, Švedska, Austrija i Danska). Neformalni vođa te grupe je holandski premijer Mark Rute koji čvrsto stoji na stavu da nema govora o izdvajanjima većim od 1 odsto BNP-a (čak se hvalio novinarima da je na samit EU poneo Betovenovu biografiju, uz prikrivenu poruku ostalim liderima da ne želi beskonačne pregovore).\nPosebnu grupu čine tri omanje baltičke države koje imaju niz zajedničkih zahteva.\nNa kraju tu su Poljska i Mađarska, koje imaju poseban interes da u budžet ne uđe "batina", odnosno mogućnost da EU zbog nepoštovanja vladavine prava prostom većinom može da suspenduje isplate iz zajedničkog budžeta na čemu insistiraju pojedine zapadne članice neto donori.\nNa samitu EU održanom 20. i 21. februara u Briselu trebalo je da dođe do usaglašavanja budžeta ili barem do određenog približavanja stavova. Međutim, razlike su se samo produbile.\nPre sastanka ES "misteriju" je predstavljao stav Francuske (predsednik Emanuel Makron je inače poznat po tome da poslednji iznosi predloge na skupovima). Ispostavilo se da Francuska odbija da prihvati bilo kakvo smanjenje poljoprivrednog budžeta – to ne treba da čudi, pošto bi to najviše pogodilo "razmažene" francuske poljoprivrednike. Makrona čekaju izbori 2022. godine i on ne želi da rizikuje bes seljaka zbog drastičnog smanjenja subvencija, i to u vreme velikih štrajkova i protesta zbog penzijske reforme. Makron se još nije izjasnio ni o visini izdvajanja Francuske za budžet.\nGeneralni direktor direktorata za budžet EK Gert Jan Kopman objasnio je da za postojeću pat poziciju postoji "ne tako dobro rešenje, loše rešenje i veoma loše rešenje", te da nema ni dovoljno vremena za duge rasprave, jer će kasno usvajanje budžeta dovesti do kašnjenja u implementaciji programa.\nAko se budžet ne usvoji do kraja godine, sledi veoma neprivlačan scenario za EU. Unija bi nastavila da finansira samo poljoprivredu, administraciju, humanitarnu pomoć i spoljnu politiku, a prestala bi plaćanja za strukturne fondove, za programe "Horizont" i "Erazmus" i razne druge budžetske linije.\nTakav scenario bi najviše pogodio siromašnije države i zato su bogate države u neuporedivo lagodnijoj poziciji. To objašnjava tvrd i nonšalantan stav Rutea, pošto "štedljiva četvorka" jednostavno može da čeka da ostale države popuste u strahu od prestanka finansiranja iz strukturnih fondova.\nMALE RAZLIKE, VELIKI SUKOBI\nOdlučivanje u EU najviše zavisi od osovine Pariza i Berlina, koja već neko vreme ne funkcioniše najbolje. Problem ne predstavljaju samo Makronovo nekooperativno ponašanje i preambiciozni planovi da reformiše EU, već i neizvesna politička situacija u Nemačkoj.\nAnegret Kramp-Karenbauer, koja je slovila za naslednicu kancelarke Angele Merkel, najavila je svoje povlačenje sa čela Demohrišćanske unije, pa se unutar CDU-a vodi oštra borba za poziciju predsedavajućeg. Šef partije je ujedno i kandidat za kancelarsku funkciju.\nNemačka, koja i inače nije preterano voljna da odreši kesu, u takvoj situaciji ne može ozbiljnije da posreduje u budžetskoj krizi Unije.\nKoliko je cela rasprava o budžetu EU veliko sitničarenje, najbolje pokazuje podatak da po predlogu EK budžet treba da iznosi 1,11 odsto BNP-a Unije, dok, recimo, budžet Švedske iznosi 49,1 odsto BNP-a (prosek u EU je 47,3 odsto). Odnosno, bogati Šveđani bi po predlogu EK za EU trebalo da izdvoje 2,25 odsto nacionalnog budžeta a njihova vlada ne želi da plati više od 2,02 odsto. U suštini, u pitanju je velika igra sa malim brojevima, pošto se u suštini vodi oko razlike od 0,1 odsto BNP-a, što je oko 0,23 odsto budžeta država članica.\nTa razlika jeste simbolična za bogate zapadne države, međutim, suštinska bitka se vodi oko pitanja kakva EU treba da bude u budućnosti: da li je prioritet budžeta EU solidarnost među članicama kako bi se smanjivale razlike, ili će se finansirati oni programi koji odgovaraju najbogatijim državama.


Izdavanje stanova Rajkovac - Moja Nekretnina\nRajkovac, Mladenovac, Beograd\nZa koliko se može izdati stan na lokaciji Rajkovac?\nAktuelna ponuda za izdavanje stanova Rajkovac\nProsečna cena kada je u pitanju Izdavanje stanova Rajkovac\nNa teritoriji Rajkovac u proteklih mesec dana nije objavljen veliki broj nekretnina kako za izdavanje tako i za prodaju. Zbog toga podaci o prosečnoj ceni izdavanja-prodaje nekretnina na ovoj lokaciji nije reprezentativan.\nStanovi za izdavanje Rajkovac\nTretnutno je u na srpskom tržištu nekretnina u ponudi 0 oglasa za izdavanje stanova Rajkovac. Ovde ih možete pogledati:\nProcena vrednosti nekretnine Rajkovac


Lidl od Dragačevaca otkupio preko 300 tona krompira › Made-in-Germany.rs\nBudući da je za srpske proizvođače krompira ovo bila izuzetno teška sezona sa nikad većim rodom i nikad manjiom potraživanjom, Ministarstvo poljoprivrede unazad dva meseca organizuje otkup, pa je, nakon Gornjeg Milanovca, Nove Varoši i Ivanjice, red stigao i na dragačevsko selo Rti.\nOtkup ukupno preko 300 tona neprodatog krompira u selu Rti bio je organizovan i za proizvođače sa teritorije Lučana i Ivanjice, a preuzeta količina krompira sada će biti dopremljena u Lidlove prodavnice i stavljena u maloprodaju.\n– Otkup se vrši sukcesivno, danas će lageri u ovom delu Dragačeva biti lakši za 10 vagona. To nam svakako znači da bar malo nadoknadimo ogromne gubitke koje smo imali ove godine. Veliki su izgledi bili da većinu krompira bacimo, ali sada do toga, na svu sreću, neće doći. Zarada je uvek neizvesna. Tri godine budu dobre, potom jedna loša i tako sve u krug – kaže agenciju RINA proizvođač Miloš Kostić i poručuje da ih ova loša sezona neće demotivisati i da su već posadili krompir za ovu godinu.\nKako bi sprečilo ovakve lomove na tržištu, resorno ministarstvo će sledeće sezone posebnim sezonskim taksama sprečiti masovni uvoz jeftinog krompira iz inostranstva.\n– Ove godine proizvođači su imali dva puta veće prinose, a usled epidemije potražnja je pala i automatski je došlo do problema. Pri tom, zbog bescarinskog režima bio je evidentan pritisak krompira iz inostranstva. To ćemo pokušati da izbegnemo u narednom periodu, uvođenjem nove mere, posebne sezonske carine u periodu od novembra do februara, kada je krompir najtraženiji, kako bi zaštitili naš domaći proizvod – najavio je Branislav Nedimović, ministar poljoprivrede i zaštite životne sredine.\nKao ključan faktor uspešnog plasmana krompira na domaćem i inostranom tržištu, u Ministarstvu ističu i poštovanje standarda i prilagođavanje kupcima koji vrlo često imaju posebne zahteve kad su u pitanju kvalitet i ambalaža.\nLidl otkupio 230 tona srpskog krompira\nOd MiG na 05/05/2021 / AKTUELNO / Ostavite komentar


EU integracije regiona: Novi pristup starim problemima\nFokus EU ponovo je usmjeren na BiH, kaže bivši visoki predstavnik u BiH Volfgang Petrič.\n„Evropska unija zaista ne želi da se nastavi ovaj sistem paralize u Bosni i Hercegovini. Imamo novo rukovodstvo u Evropskoj komisiji, a imali smo nedavano i izbore u BiH. Ja se nadam da će bh. političari uvidjeti da se narod ne može žrtvovati, te da je pravo vrijeme da krenu naprijed.”, smatra Petrič.\nJean Eric Paquet, direktor za Albaniju, BiH, Srbiju i Kosovo Generalnog direktorata za proširenje pri Evropskoj komisiji, kaže:\n“Novi polet koji smo dobili kroz inicijativu Njemačke i Velike Britanije je nešto vrlo svježe i dolazi u pravom momentu. Evropska unije će još raditi na tom prijedlogu. Ono što očekujemo i od lidera i od institucija u BiH jeste da ga private ozbiljno i da se pažljivo pozabave time, jer je to realna i dobra šansa.“, kaže Paquet.\n„Ono što je također jako bitno u tom novom pristupu jeste ta deklaracija koja će se ponuditi novim političkim liderima, novim vlastima na potpisivanje, čim postane jasno kako će biti sastavljena nova vlast, jer smo vidjeli da su u proteklih osam godina više-manje svi politički blokovi, ako ne verbalno onda efektivno polako odustajali i išli sve dalje i dalje od reformskog procesa koji je neophodan za evropske integracije. Prema tome, veliko je pitanje da li su i koji su politički subjekti još uvijek zainteresovani za ulazak Bosne i Hercegovine u Evropsku uniju.“ – smatra analitičar Sećko Latal.\nReforme predstoje, ne samo Bosni i Hercegovini već u svim zemljama regiona. One mogu biti bolne za određene predstavnike vlasti, smatra Daliborka Uljarević, izvršna direktorica podgoričkog Centra za građansko obrazovanje.\n„Vjerujem da postoji priličan otpor naših političara u regionu onome što donosi čitav proces evropskih integracija, prije svega njihov strah, prilično opravdan u mnogim slučajevima, od posljedica koje će donijeti razbijanje postojećih monopola moći koje oni drže i ozbiljne istrage o koruptivnim radnjama u koje su značajni dijelovi političkih vrhova u zemljama regiona umiješani ili kojima rukovode.“, zaključuje Daliborka Uljarević.\nNovi pristup Evropske unije prema Balkanu baziran je na ekonomskim principima, novoj finansijskoj platformi za region, kako bi se u narednih pet godina, u kojima neće biti proširenja Evropske unije, iskoristilo vrijeme za reforme u zemljama Balkana.


Nakon što je veliko nevreme zahvatilo jugoistočnu Srbiju, oblaci se sele na sever ka Beogradu. Zato je Republički hidrometeorološki zavod izdao najnovije upozorenje da se očekuju pljuskovi u narednih sat vremena u Batajnici i na području Nove Pazove.\nRHMZ upozorava da se pored pljuskova sa oko 15 mm vode u kratkom periodu može očekivati i grmljavina, lokalna pojava grada i kratkotrajno vetar.\n"PADALI CREPOVI, STOLOVI LETELI PO DVORIŠTU" Grad tukao Niš, Pirot i Ćupriju, crni oblaci se preselili u Bor: Spojili se nebo i zemlja (VIDEO)\n"Tokom noći na širem području Beograda, u Vojvodini i jugoistočnoj Srbiji kiša i lokalni pljuskovi sa grmljavinom", stoji u poslednjoj najavi RHMZ-a, koja važi do 5.00 sati.\nPodsećanja radi, veliko nevreme je zabeleženo u Nišu, Vranju, Pirotu, Vladičinom Hanu, Boru, Ćupriji i Jagodini.


Strateško partnerstvo sa SAD za nove projekte u energetici - SRDA\nStrateško partnerstvo sa SAD za nove projekte u energetici\nFoto: Kristofer Hil i Zorana Mihajlović\nPotpredsednica Vlade Republike Srbije i ministarka rudarstva i energetike Zorana Mihajlović razgovarala je sa ambasadorom SAD u Beogradu Kristoferom Hilom o ekonomskim odnosima dve zemlje, razvoju energetske infrastrukture, regionalnom povezivanju, energetskoj tranziciji, novim američkim investicijama i poboljšanju poslovnog ambijenta u Srbiji, saopštilo je Ministartsvo.\nMihajlović je istakla da 140 godina diplomatskih odnosa Srbije i SAD pokazuju partnerstvo i prijateljstvo dveju zemalja, navodeći da su u proteklih nekoliko godina napravljeni važni koraci u unapređenju ekonomske saradnje, poput izgradnje Moravskog koridora, prvog projekta u kojem je glavni izvođač američka kompanija.\nSrbija je danas politički i finansijski stabilna zemlja, otvorena za investicije i posvećena dijalogu, ekonomskom povezivanju i saradnji, poručila je Mihajlović i ocenila da postoji prostor za angažovanje kompanija iz SAD u realizaciji novih projekata.\n– Želimo da razvijamo što bolje ekonomske odnose i da imamo još više američkih kompanija koje posluju u našoj zemlji – istakla je potpredsednica Vlade.\nHil je rekao da će saradnja u oblasti energetike uticati na razvoj odnosa dve zemlje, poručivši da SAD žele da produbljuju odnose sa Srbijom na svim nivoima – političkom, ekonomskom i energetskom i da nastave intenzivnije da rade na unapređenju saradnje.\nSporazum o strateškom partnerstvu bi umnogome olakšao zajedničke projekte, posebno u energetskom sektoru, gde je brzina veoma važna, kako bismo razvijali projekte u skladu sa tehnološkim dostignućima i uticali na povećanje energetske bezbednosti, objasnio je ambasador.\nAmbasada Amerike Kristofer Hil Ministarstvo rudarstva i energetike Zorana Mihajlović


Veća podrška srpskom selu - Bizlife.rs\nVeća podrška srpskom selu\n23:42 Beograd, 20/12/2011\nJača podrška stočarstvu, povećanje obradivih površina pod sistemima za navodnjavanje, zapošljavanje poljoprivrednih stručnjaka, prioriteti su agrarne politike u narednoj godini. Agrarni budžet ove godine bio je „težak“ 21,1 milijardu dinara, a predloženim Zakonom o budžetu za subvencionisanje poljoprivrede planira se da ova kasa dogodine bude vredna 30,3 milijarde dinara.\nPoljoprivrednu kasu napunili su veći ovogodišnji prihodi Uprave za poljoprivredno zemljište, a s obzirom na to da nisu potrošeni, preliće se u 2012. Da sredstva za subvencionisanje poljoprivrede budu veća omogućilo je i to što će se projekat navodnjavanja finansirati iz kredita, a ne iz agrarnog budžeta.\nZa subvencije u 2012. godini planiraju se sredstva u iznosu od 26,6 milijardi dinara. Ovim novcem biće isplaćeni novi podsticaji koji će iznositi 20,8 milijardi dinara. Za ostatak biće pokrivena sredstva za regresiranje ratarske proizvodnje iz 2011. godine, kao i obaveze koje su nastale u poslednjem kvartalu ove godine. To su premije za mleko, podsticaji za organsku poljoprivredu, podizanje višegodišnjih zasada i sredstva za genetsko unapređenje stočarstva.\nRazlika od 26,6 milijardi do 30,3 milijarde dinara, prema planu, biće iskorišćena za finansiranje mera selekcije, subvencionisane kredite, podršku savetodavstvu, formiranje Sistema meteorološko-biološke službe za izveštavanje u poljoprivredi, kao i sredstva za razvoj stočarstva.\n– Ministarstvu poljoprivrede, trgovine, šumarstva i vodoprivrede će u novom budžetu Srbije biti na raspolaganju skoro 50 odsto više novca nego što je to bilo ove godine – kaže Miloš Milovanović, pomoćnik ministra. – Naredne godine naši prioriteti biće razvoj stočarstva i ulaganja u navodnjavanje, gde će biti uloženo znatno više nego ranijih godina.\nU 2011. godini za subvencije, regrese i druge podsticaje utrošeno je 16,8 milijardi dinara (gotovo dve milijarde dinara iznose preuzete obaveze iz 2010. godine), tako da je realno iskorišćeno 14,8 milijardi dinara. Iz ove godine ostao je deo računa za regresiranje ratarske proizvodnje. Za ova podsticajna sredstva tokom 2011. konkurisala su ukupno 82.803 registrovana poljoprivredna gazdinstva. Isplaćeno je 8,5 milijardi, a, prema dogovoru, ratarima će za površine od 30 do 100 hektara do 31. januara biti isplaćeno 6,3 milijarde dinara.\nU ministarstvu poljoprivrede tvrde da je su premije za mleko u iznosu od pet dinara za litar, dovele do povećanja količina premiranog, ali i ukupno otkupljenog mleka. Uredbom o premiji mleka u 2011. povećana je premija sa četiri na pet dinara, dok je minimalna predata količina mlekarama smanjena sa 4.000 na 3.000 litara. Kako ističu u resornom ministarstvu, posledica ove odluke bio je pad cena mleka za primarne proizvođače, a sa druge strane je povećan broj korisnika koji ispunjavaju uslov za dobijanje premije.


Predsednik Vrhovnog kasacionog suda: Novinari imaju pravo na mišljenje i komentarisanje sudskog postupka (VIDEO) | Insajder\nPredsednik Vrhovnog kasacionog suda: Novinari imaju pravo na mišljenje i komentarisanje sudskog postupka (VIDEO)\nPredsednik Vrhovnog kasacionog suda Dragomir Milojević smatra da građani i novinari imaju pravo da iznose mišljenje i komentarišu sudske postupke. On se u Insajder Debati saglasio s članicom Komisije za istraživanje ubistava novinara Ljiljanom Smajlović da su novinarima dozvoljene ocene o onome što se u sudnici događa, ali da mora postojati ravnoteža između poštovanja pretpostavke nevinosti i prava javnosti da zna. S druge strane, Advokatska komora Beograda i dalje predlaže kaznu od tri godine zatvora za komentarisanje postupaka i kršenje pretpostavke nevinosti koja bi se odnosila i na novinare.\nPredsednik Vrhovnog kasacionog suda Dragomir Milojević\n"Ja mislim da je ovo sada što se događa - saopštenja sudova, novinara i novinarskih udruženja - malo prenapregnuto. Verovatno hoće da se skrene pažnja s nekih drugih stvari - nezavisnost sudstva, ustavne promene", kaže Milojević.\nPovod za Insajder debatu su kritike sudova da se komentarima o postupanju suda i toku postupka neprimereno utiče na sud u slučaju suđenja za ubistvo novinara Slavka Ćuruvije. Najpre su Društvo sudija i Visoki savet sudstva reagovali na izjave Verana Matića, predsednika Komisije za istraživanje ubistava novinara. Oni su navodili da Matić neprimereno utiče na sud. Poslednjih nedelju dana Viši sud je čak dva puta izdavao saopštenja i komentarisao emisije u kojima je Matić govorio.\nPredsednik Vrhovnog kasacionog suda Dragomir Milojević smatra da je prevelika pažnja posvećena samo jednoj izjavi, a da se suština zaštite pretpostavke nevinosti pre svega odnosi na političare.\n"Po meni, suština instituta pretpostavke nevinosti pre svega se odnosi na nosioce vlasti, odnosno političare", rekao je Milojević.\n"Novinar jedino mora da se pridržava istine"\nČlanica Komisije za istraživanje ubistava novinara Ljiljana Smajlović kaže da kao novinar ona mora jedino da se pridržava istine.\n"Dakle, ako je neko osumnjičen, ne smem da ga zovem optuženim, ako je neko optužen, ne smem da kažem da je osuđen. To ne znači da ja ne mogu da imam mišljenje o tome koliko je ubedljivo ono što je od dokaza izneto na suđenju", zaključila je Smajlović.\nOna je podsetila da su iz postupka za ubistvo Slavka Ćuruvije dva puta izdvajani ključni dokazi i smatra da ima pravo da kaže šta o tome misli.\nNavodeći da ne želi da komentariše konkretan predmet, predsednik Vrhovnog kasacionog suda je u Insajder Debati naveo da ne vidi problem u tome da novinar iznosi svoje mišljenje. Milojević je citirao i jednu od presuda Evropskog suda za ljudska prava.\n"U presudi Evropskog suda u slučaju Jerusalim protiv Austrije navodi se da novinari imaju pravo i na osnovu glasina da daju mišljenje, s tim da vrednosni sudovi moraju da se zasnivaju na određenim činjenicama", naveo je Milojević.\nInicijativa: Do tri godine zatvora za kršenje pretpostavke nevinosti\nPredsednik Advokatske komore Beograda Jugoslav Tintor tvrdi da slučaj suđenja za ubistvo Slavka Ćuruvije nije razlog za inicijativu da se kršenje pretpostavke nevinosti kažnjava zatvorom. On navodi da je Advokatska komora to najavila još u decembru prošle godine. Ipak, činjenica je da je inicijativa podneta u jeku rasprave o suđenju za ubistvo Ćuruvije u julu ove godine.\n"Svi su dužni da poštuju pretpostavku nevinosti. U slučaju da je ne poštuju, Zakonik o krivičnom postupku ne predviđa šta tada raditi. Nigde nemate sankciju i opšta je pojava da se to krši na sve moguće načine", naveo je Tintor.\nIpak, Ljiljana Smajlović ga je podsetila da je upravo naveo Verana Matića, predsednika Komisije za istraživanje ubistava novinara kao primer slučaja u kome bi trebalo primeniti kažnjavanje.\n"Rekli ste da se Veran Matić kazni sa tri godine zatvora zbog toga što je izneo sumnju u zakonitost suđenja za ubistvo novinara Slavka Ćuruvije", istakla je Smajlović što je Tintor okarakterisao kao "uprošćavanja celog pitanja".\nPredsednik Advokatske komore Beograda Jugoslav Tintor\nTintor kaže da je prilikom iznošenja kritičkog mišljenja o toku postupka važan način na koji se to mišljenje iznosi, naročito ako komentarišu javni službenici, novinari i javne ličnosti koji imaju veću moć od običnih građana.\nOdgovarajući na pitanje novinarke zbog čega su u pogledu sankcija izjednačeni političari i novinari, Tintor ističe da je razlog da se preventivno deluje.\n"Cilj je bio da sankcija bude do tri godine zbog zastarelosti. Kada bi zaprećena kazna bila do godinu dana apsolutna zastara za tu inkriminaciju bi nastupala nastupa, u roku od četiri godine, tako da bi to bilo bez efekta u odnosu na svakog ko je zaštićen bilo kakvim imunitetom. Ideja je da se pošalje jaka poruka prevencije, a ne da se bilo ko kažnjava“, zaključio je Tintor.\nPredsednik Vrhovnog kasacionog suda kaže da nema ništa protiv podnošenja inicijative i da se zna ko će o tome na kraju odlučivati, ali nije svaka pojava za zakonsko regulisanje i zatvorske kazne.\nSmajlović: Inicijativa je pokušaj zastrašivanja novinara\nLjiljana Smajlović kaže da pomenuta inicijativa predstavlja pokušaj zastrašivanja novinara.\nNovinarka i članica Komisije za istraživanje ubistava novinara Ljiljana Smajlović\n"Ne samo što ne pozdravljam inicijativu, nego je smatram čistim pokušajem zastrašivanja novinara. Kad Veran Matić iznese nešto što je njegova obaveza, gospodin Tintor kaže da je to za tri godine zatvora. E, to je zastrašivanje, možda ne Matića i Smajlović, ali mnoštva novinara koji sebi kažu da mogu da zaglave u zatvoru ako pomenu nešto što se nekome ne sviđa, a naročito ako pomene nešto što nije u interesu ljudi koje Tintor brani“, zaključila je novinarka.\n„Najopasnije biti novinar”\nOna navodi da je ima utisak da su u najgorem položaju ipak novinari.\n"Moj utisak je da su u našoj zemlji bolje zaštićeni i sudije i okrivljeni na sudu, a najmanje novinari i da je od ove tri grupacije najopasnije biti novinar", zaključila je Smajlović.\nOna podseća da bi, prema Kodeksu novinara, pogrešno bilo da ne prenese važnu vest i izjavu političara, čak i onda kada oni njima krše pretpostavku nevinosti.


Dačić: Istraga sumnjivih privatizacija\nPismo EU predato nadležnim organima: Ivica Dačić\nU Ministarstvo pravde je stiglo pismo iz Evropske unije u kome se upozorava na nepravilnosti u privatizaciji više od 20 preduzeća u Srbiji. MInistar policije Ivica Dačić i portparol Javnog tužilaštva Tomo Zorić najavljuju istragu.\nPotpredsednik Vlade i ministar unutrašnjih poslova Ivica Dačić potvrdio je danas da je iz Brisela srpskim vlastima upućeno pismo kojim traži da se ispita privatizacija više od 20 preduzeća, kako bi se utvrdilo da li su one bile u skladu sa zakonom i evropskim kriterijumima.\nKako su objavili beogradski mediji na spisku sumnjivih privatizacija koje treba proveriti je nekoliko velikih kompanija – od Sartida i Ju-es-stila, Jugoremedije, Mobtela i C marketa, do Srboleka, Zastave elektro, kao i Nacionalne štedionice. Pismo je stiglo u Ministarstvo pravde i već je predato nadležnim državnim organima koji će se baviti ispitivanjem tih navoda, izjavio je Dačić:\n"Moram vam reći da na tom spisku nema ničeg novog što ranije nije bilo u javnosti ili nije bilo predmet provera. Reč je o više od 20 preduzeća, koja bi nekim kriterijumima koji su važni za pristupanje samim pregovorima i za zaključivanje određenih poglavlja trebalo preispitati u svakom pogledu. Znači, da li su te privatizacije obavljene u skladu za zakonima i nekim standardima."\nA kako je poručio portparol Republičkog tužilaštva Tomo Zorić, proveravaju se sve sporne privatizacije, jer Javno tužilaštvo za prioritet ima borbu protiv visoke korupcije. Tužilaštvo postupa u svim navedenim privatizacijama i javnost će blagovremeno biti obaveštena o rezultatima koje smo postigli, rekao je Zorić.


STIGLI IZVRŠITELJI U FABRIKU VAGONA, FVK SE SADA BRANI POKRETANJEM STEČAJA · Kraljevo.online\nNASLOVNA VESTI STIGLI IZVRŠITELJI U FABRIKU VAGONA, FVK SE SADA BRANI POKRETANJEM STEČAJA\nKraljevo – Samo dan nakon što je država ukinula zabranu naplate poverilaca, jutros su na kapiju vagondžija stigli privatni izvršitelji, koji su kao zaštitu poveli i policiju, a dočekali ih radnici u štrajku.\nRadnike Fabrike vagona, koji se već dve godine nalaze u štrajku zbog toga što im je poslednja isplaćena zarada bila za avgust 2012. godine, okupila je, kako navode, želja da Fabriku vagona zaštite od poverilaca. Prema rečima direktora fabrike Zorana Minovića, njega je Agencija za privatizaciju u svom dopisu obavezala da preduzme sve mere kako bi zaštitio imovinu subjekta privatizacije. Jedna od tih mera je pokretanje privremenog stečajnog postupka i takav zahtev je već podnet, sa zahtevom da se donesu privremene mere u pre duzeću, a odgovor Privrednog suda treba da stigne tokom dana.\nPredstečajni postupak će Fabriku vagona štititi od poverilaca narednih mesec dana i tokom tog perioda biće zaustavljeni svi procesi prinudne naplate. Privatni izvršitelji danas su imali asistenciju policije, čijim pripadnicima je Minović predao svu dokumentaciju kojom je želeo da pokaže da će Fabrika vagona tokom juna biti zaštićena od prinudne naplate, a u međuvremenu se, kako navode, spontano okupila i grupa od stotinak radnika koji nisu dozvolili policiji da uđe na fabrički posed.\nPrema rečima Minovića, rukovodstvo Fabrike vagona odradilo je sve tražene radnje, a na potezu je država koja od poverilaca treba da ih zaštiti u narednih mesec dana, tokom kojih će biti urađen Unapred predviđeni projekat reorganizacije firme, koji će preduzeće štititi i pola godine nakon privremenog stečaja.


U „Rogalj” stala cela Vojvodina\nNOVI SAD: Peti susret organizatora turističkih, gastronomskih i etno manifestacija u AP Vojvodini „Rogalj”, održaće se u nedelju, 4. oktobra, na Salašu 137 na Čeneju, a počeće u 10 časova.\nUlaz je besplatan, a svaka priredba koja se predstavlja na „Roglju”, pred publikom, na štandovima, pokazaće svoje proizvode i ponudu, uz poštovanje mera i preporuka Vlade Srbije u vezi s virusom kovid-19.\nUčesnici „Roglja” su predstavnici raznih manifestacija: „Manić–Tisa 63”, „Beloblatska kobasica”, „Klob-kob fest”, „Kobasicijada”, „Klobasafest”, „Štrudlijada”, „Gastro Srem”, „Tamiški dani”, Sajam poljoprivrede, „Bosanski lonac”, „Sremska kulenijada”, „Vidovdanski sabor”, „Parastos dudu”, Festival „Dani tradicije”, „Dani vesele mašine”, „Dan kisačke sarme”, „Čenej u maju”, Festival čvaraka, „Vojvođansko venčanje”, „Vivo” sajam voćarstva i vinogradarstva, „Opasuljivanje Novobečejaca”, „Siriško prelo”, „Srbobranski kotlić”, „Čerević u maju”, „Al’ se nekad dobro jelo, baš“, „Pudarski dani”, „Palanačke zabijačke”, „Pitijada”, „Zlatni sač Vojvodine”, „Jesen ide, dunjo moja”, „Dani vina” i „Bin festival”.\nPosetioci će moći da se upoznaju i s manifestacijama koje organizuje specijalni gost „Roglja”, Turistička organizacija grada Loznice. U letnjoj bašti „Gazebo” Salaša 137, održaće se tribina „Snaga sela danas i značaj seoskih manifestacija”, s eminentnim učesnicima iz te oblasti. Osim ponude raznih specijaliteta, posetioci će moći da isprate i kulturno-umetnički program, uz zvuke i pesme tamburaškog orkestra „Romansa”, nastupe glumaca, dobošara, etno-pevačkih grupa i KUD-a „Branko Radičević” iz Siriga.\nOrganizatori „Roglja” su i ovog puta pripremili specijalna priznanja manifestacijama koje su se posebno istakle u nekoliko kategorija. Posetioci će imati priliku da vide pripremu zimnice na starinski način, izložbu zanimljivih starinskih eksponata, likovnu koloniju, ali i da se provozaju fijakerom i razgledaju okolne salaše.\n„Rogalj” čini interesantnim i to što će se učesnici popularne „Pasuljijade”, „Bin festivala”, predstaviti revijalnim takmičenjem u kuvanju pasulja.\nPokrovitelj „Roglja 2020” je Gradska uprava za privredu, a među medijskim sponzorima je i „Dnevnik”, Detaljne informacije o manifestaciji „Rogalj” nalaze se na stranici www.rogalj.rs Novi Sad, a mogu se dobiti i na telefon: 064/158-36-86.\nObjavljeno October 2, 2020 / Predrag Nastić / u kategoriji razno


Nastavlja se prvenstvo Druge lige u malom fudbalu: Partenon gostuje u Vrnjačkoj Banji\nPalančani sa visokim ambicijam,a očekuju drugi deo sezone\nNakon dvomesečne pauze, ovog vikenda, nastavlja se prvenstvena sezona u Drugoj ligi, grupa Zapad u malom fudbalu. U prvom planu biće nastupi ekipe Partenona iz Palanke, koja gaji ambicije u vezi sa plasmanom u vrhu tabele.\nPalančani su solidno odigrali jesenji deo prvenstva, bilo je odredjenih oscilacija, ali su još uvek ozbiljni kandidati za mesto koje vodi u novoformiranu jedinstvenu Drugu ligu Srbije od naredne sezone. Pauza je iskorišćena da se igrački kadar osveži novim igračima, a bilo je odlazaka iz kluba.\nNa stratu prolećnog dela prvenstva Druge lige, grupa Zapoad, Partenon će gostovati u Vrnjačkoj Banji, gde će se, u nedelju, sastatia sa ekipom Olimpa. To je jedan od derbija kola, a u palanačkom klubu očekuju pobedu, koja bi ima mnogo značila u borba za plasman u jedinstveno drugoligaško nadmetanje.


Trampova administracija: Kosovo treba da formira vojsku | Autonomija\nTrampova administracija: Kosovo treba da formira vojsku\nSa dolaskom nove američke administracije predsednika Donalda Trampa, politika SAD prema Kosovu ostaje ista, prenose kosovski mediji\nKako prenosi RTK na svom sajtu, u delu dokumenta od 56 strana američke odbrambene reforme, Kljan Kosova navodi da je novi ministar odbrane SAD Džejms Matis napisao da Kosovo treba da formira svoju vojsku, i da se veruje da će Srbija priznati Kosovo pre nego što obe zemlje uđu u EU.\n“Kosovo je primer koji pokazuje šta se može desiti kada međuanrodna zajednica predvođena SAD radi na zaštiti vrednosti i svojih interesa. Uopšteno gledano, biće predloženo smanjenje broja trupa u skladu sa situacijom na terenu, ali za sada Kfor je odlučan da osigura bezbednost u regionu. Pre nego što se smanji broj američkih vojnika na Kosovu, Bezbednosne snage Kosova treba da dobiju mandat za unutrašnju sigurnost i teritorijalnu zaštitu, za šta su neophodne ustavne promene, uz podršku skupštine”, napisao je Matis.\nOn je pohvalio napore EU u odnosima prema Kosovu i Srbiji, dodajući da se očekuje da Srbija prizna Kosovo pre članstva u Uniji.\n“Uloga EU je ključna za ekonomski i politički razvoj Kosova i dalje učešće treba podržati. Uloga EU je veoma važna u pokušajima normalizacije odnosa između Kosova i Srbije putem dijaloga. Dijalog omogućava dvema zemljama da napreduju na putu ka EU, a s tim u vezi da Srbija prizna Kosovo pre procesa članstva”, piše u dokumentu koji citira Kljan Kosova.


Faktor | Nova saobraćajnica u poslovnoj zoni Rajlovac osigurala pristup velikom broju firmi\n24.12.2020. / 16:05\nOpćina Novi Grad Sarajevo već nekoliko godina radi na izgradnji infrastrukture u poslovnoj zoni Rajlovac kako bi velikom broju privrednih subjekata koji djeluju u ovom dijelu Novog Grada omogućila bolje uvjete za rad.\nProteklih dana završena je rekonstrukcija još jednog kraka ulice Rajlovačka cesta prema firmi Sprind, gdje posluje desetak firmi sa oko 1.500 zaposlenika, a koja je bila u jako lošem stanju.\nPrivredni subjekti u prethodnim su godinama imali veliki problem sa površinskim vodama koje su se zadržavale na saobraćajnici, pravile velike lokve i led na cesti u zimskom periodu. Ovim radovima taj problem je riješen, a izvođač radova firma MGBH postavila je deset slivnika, čime je onemogućeno zadržavanje vode na cesti, navodi se u saopćenju Općine Novi Grad.\nOpćina Novi Gradposlovna zona Rajlovac


Japanski premijer: Tramp "lider od poverenja"\nJapanski premijer Šinzo Abe na press konferenciji nakon susreta sa Donaldom Trampom\nJapanski premijer Šinzo Abe opisao je novog predsednika SAD Donalda Trampa kao "lidera od poverenja" nakon što se s njim u četvrtak sastao kako bi razjasnili izjave koje je Tramp davao tokom predizborne kampanje, a koje su izazvale zabrinutost u pogledu savezništva dve zemlje, javljaju danas agencije.\nAbe je, nakon na brzinu pripremljenog sastanka u Trampovoj kuli na Menhetnu, što je bilo prvi put da se Tramp sastao s nekim stranim liderom otkako je pobedio na izborima 8. novembra, rekao da ga je taj susret uverio kako je novi američki predsednik "neko u koga on ima veliko poverenje", navodi AFP.\n"Posle ovog razgovora sam siguran da možemo da izgradimo odnose poverenja", istakao je japanski premijer, prenosi Rojters.\nAbe je naveo da je sa Trampom imao "veoma iskrene razgovore, u izuzetno toploj atmosferi", naglasivši da "bez poverenja između dve zemlje, japansko-američki savez nikada ne bi funkcionisao u budućnosti".\nPremijer Japana zahvalio je Trampu što se sastao sa njim u trenutku kada formira kabinet uoči inauguracije u januaru.\n"I pored prepune agende zbog odluka koje treba da donese u pogledu imenovanja i drugih obaveza s tim u vezi, on je bio dovoljno ljubazan da me primi", dodao je Abe, nakon jednoipočasovnog razgovora sa Trampom.\nJapanski premijer nije izneo mnogo detalja o sastanku, jer su razgovori bili nezvanični, ali je rekao da su se dogovorili da se ponovo sastanu radi podrobnijih razgovora o širem nizu pitanja.\nJapan je jedan od najbližih saveznika Vašingtona, ali je Tramp zabrinuo kreatore politike u Tokiju tokom predizborne kampanje svojim izjavama o mogućem povlačenju hiljada američkih vojnika iz tog regiona i nagoveštajima da bi zvanično pacifističkom Japanu moglo biti potrebno nuklearno oružje, podseća francuska agencija.\nTramp je tokom kampanje najavljivao i da će odbaciti Transpacifičko partnerstvo, veliki trgovinski pakt koji podržava odlazeći predsednik Barak Obama i koji je Abe učinio jednim od glavnih prioriteta.


Republika / Vučić o sinu Danilu: Nadam se da ću dočekati da ide na Sajam, a onda kući\nAleksandar i Danilo Vučić (Foto: Arhiva)\nNa pitanje novinara o tome kako komentariše to što se mediji bave zdravstvenim stanjem njegovog sina Danila koji je zaražen koronavirusom Vučić je rekao da je njegova dužnost bila da obavesti javnost da je njegov dvadesetogodišnji sin zaražen.\nGovoreći o zdravstvenog stanju svog sina, Vučić je rekao - nadam se da ću dočekati da ide na sajam, a posle toga i kući.\n- Nadam se da ću dočekati da moj Danilo ode na Sajam, a posle Sajma kući. Hvala svim dobrim ljudima na podršci - napisao je Vučić na Instagramu nakon posete Nišu.\nPodsećamo, u Niš je dopremljen veliki broj maski, invazivnih i neinvazivnih respiratora i druge medicinske opreme. Predsednika su u Nišu dočekali gradonačelnik Darko Bulatović, član Kriznog štaba epidemiolog Branislav Tiodorović i direktor KC Niš Zoran Radovanović.\nSrbija Aleksandar Vučić Virus Niš Epidemija Danilo Vučić Korona Koronavirus


Jun 23, 2015 Kingston, memorije, RAM\nKingston Technology Company Inc. je i u ovoj godini zadržao lidersku poziciju na domaćem tržištu memorijskih proizvoda sa većinskim tržišnim udelom u svim kategorijama, rezultati su istraživanja analitičke kompanije u ICT oblasti – Mineco. Na osnovu pokazatelja prodaje iz prva tri meseca tekuće godine, kojima su obuhvaćene najveće kompanije u proizvodnji DRAM memorijskih modula, USB i SD fleš memorija, Kingston vodi sa preko 50 odsto učešća, dok je u kategoriji internih SSD diskova i dalje u prednosti sa preko 40 odsto učešća.\nAnalizom su, pored Kingstona, obuhvaćeni i svi ostali proizvođači memorijskih proizvoda prisutnih na domaćem tržištu. Kao parametar su uzeti rezultati prodaje svih domaćih uvoznika IT opreme u periodu od 01. januara do 31. marta 2015. godine.\nTako su Kingston memorijski moduli, pokrili 58,3% tržišta, dok je kategorija USB memorije prvi konkurent sa nešto većim procentom od 58,7 odsto.\nKingstonove SD i SDC memorijske kartice su u ubedljivom liderstvu u odnosu na druge proizvođače sa oko 60% odsto udela. Ove kategorija proizvoda zabeležila je i najveći rast u odnosu na poslednji kvartal 2014. godine, kada je taj procenat bio na 56,2%. Jedina grupa memorijskih proizvoda čiji procenat ide ispod polovine tržišnog udela je interni SSD, koji sa 44,9 odsto i dalje pozicionira Kingston na mesto ubedljivog lidera sa duplo boljim rezultatom od prvog sledećeg konkurenta na listi.\nKingston Technology Company Inc. je od početka 2015. godine predstavio 11 novih proizvoda među kojima je po jedna memorija i SD memorija, četiri USB i tri SD memorije.


Edukacija mladih o psihičkim bolestima | Dunav.at\nProjekat BASTA je besplatan program za bečke škole čiji je cilj razbijanje predrasuda o psihičkim oboljenjima i predstavljanje sistema pomoći grada Beča. Program daje odgovore na pitanja šta su psihičke bolesti, kako one utiču na svakodnevni život obolelih i na koji način treba da se ophodimo prema njima. Predavanja su podeljena u šest jedinica i namenjena su mladima između 16 i 19 godina starosti. Vrhunac projekta predstavlja upoznavanje sa iskustvima obolelih osoba i stručnjaka koji se bave ovom temom, piše EurocommPR.\nPacijenti s virusom COVID-19 mogu, također, da prenesu bolest preko svojih suza. Dodir suza ili površine na kojoj su se zadržale suze zaražene osobe,...\nSkoro nikada nisu bolesni, a zahvaljujući genima uvijek izgledaju mladoliko. Oni su pravi primjer da gotovo idealan način života zaista postoji. Kupaju se u...\nAuthor EmaPosted on 21/04/2021 21/04/2021\nPoznata bečka kavana Café Museum koja se nalazi na trgu Karlsplatz, a koja je otvorena još 1899. od prošlog tjedna nudi besplatne brze antigenske...\nSavezna vlada Austrije predstavlja pravila za otvaranje\nAuthor Dunav REDAKCIJAPosted on 10/05/2021\nMnogim prethodno zatvorenim subjektima bit će omogućeno ponovno otključavanje. To uključuje restorane, hotele, sportske sadržaje koji se održavaju u zatvorenom prostoru poput fitnes studija,...\nBečki novogodišnji štandovi otvoreni od 27. do 31. decembra\nAuthor EmaPosted on 27/12/2021\nBečki novogodišnji štandovi će biti otvoreni od 27. do 31. decembra. Na 213 lokacija u gradu će se nuditi amajlije koje donose sreću u...


Nema podrazumevane E2EE na Messengeru i Instagramu do 2023. - oradio.rs\nMeta ne planira da implementira podrazumevanu "end-to-end" enkripciju (E2EE) za Messenger i Instagram sve do 2023. Godine. Kompanija je prošle godine spojila Messenger i Instagram četove, kao deo svog plana za stvaranje objedinjenog sistema za razmenu poruka na svim svojim platformama.\nIako poruke koje se šalju preko Messengera i Instagrama mogu imati E2EE, ta opcija nije podrazumevano uključena i verovatno neće ni biti sve do 2023. godine. WhatsApp, s druge strane, već podrazumevano podržava E2EE.\nAntigona Dejvis, koja je šef bezbednosti u kompaniji Meta, tvrdi da je ovo kašnjenje nastalo zbog zabrinutosti za bezbednost korisnika.Pošto implementiranje E2EE znači da će samo pošiljalac i primalac videti razgovore, Dejvis kaže da Meta želi da osigura da ovo ne ometa sposobnost platforme da pomogne u zaustavljanju kriminalnih aktivnosti.\nRanije ove godine, iz kompanije Meta je sugerisano da će podrazumevani E2EE postati dostupan na Instagramu i Messengeru najranije tokom 2022. Meta sada želi da na pravi način pristupi radu na ovoj podršci, tako da kompanija planira da odloži funkciju do 2023.\nNaredne godine na snagu će stupiti i britanski zakon o bezbednosti na mreži, koji će zahtevati da onlajn platforme štite decu i odmah ukažu na uvredljivi sadržaj. To bi moglo poremetiti planove kompanije Meta da podrazumevano omogući E2EE, jer su neki organi i ranije kritikovali korišćenje end-to-end enkripcije na Facebookovim servisima.


Poslovne zone FBiH - Načelnik posjetio kompaniju Messer u industrijskoj zoni Rajlovac\nU jednom danu napuni se i po hiljadu boca kisika\nKompanija Messer u industrijskoj zoni Rajlovac\nNačelnik Općine Novi Grad Sarajevo Semir Efendić i pomoćnik načelnika za finansije Emir Dedović, posjetili su, u utorak, 23.marta, kompaniju Messer tehnoplin d.o.o. u industrijskoj zoni Rajlovac, koja sa oko 50 zaposlenih, medisinskim kiseonikom osigurava od 70-80 posto potreba u Bosni i Hercegovini. Sa direktorom ove kompanije Avdom Dedićem razgovarali su o situaciji u kojoj se uprava i uposlenici ove kompanije naleze zbog povećanja potreba za kiseonikom koji se proteklih dana troši u izuzetno velikim količinama zbog enormnog povećanja broja pacijenata koji se liječe od COVID-19 virusa.\nPredstavnici Općine iskazali punu podršu upravi i uposlenim koji radeći danonoćno i nadljudskim naporima uspjevaju zadovoljiti potrebe zdravstvenog sistema. Samo u jednom danu u postrojenjima Messer tehnoplin kompanije u Rajlovcu, napuni se i po hiljadu boca kisika, koje se distribuiraju bolnicama i drugim zdravstvenim ustanovama širom BiH.\n“Ova situacija je na neki način izbacila u prvi plan poslovanje ove firme, koja ima oko 50 uposlenih, dio je jedne svjetske korporacije koja je trenutno treća u svijetu u oblasti proizvodnje kisika. Ovog momenta oni osiguravaju oko 70, 80 posto ukupnih potreba Bosne i Hercegovine za kisikom, za sve bolnice i teško oboljele od korone. Dobili smo informaciju da firma uspijeva da snabdije sve naše bolnice kiseonikom u mjeri u kojoj je to do sada bilo potrebno. Ovoj firmi kao i drugima, mi smo se stavili na raspolaganje u slučaju da bilo šta kao lokalna zajednica možemo pomoći”, istakao je načelnik Efendić.\nDirektor Avdo Dedić ukazuje na kompleksnost situacije u kojoj se kompanija Messer tehnoplin d.o.o. nalazi kao proizvođač i snabdjevač kisikom. Ističe da je potrošnja medicinskog kisika zbog pandemije COVID-19 uvećana više od tri puta nego prije pandemije, ali da uprkos teškoj situaciji uposlenici Messera rade 24 sata dnevno kako bi pravovremeno isporučili medicinski kisik zdravstvenim ustanovama.\n“U ovom trenutku sanbdijevamo oko 18 naših bolnica i kliničkih centara u BiH, s tim da dosta ljudi lično dolaze i mijenjaju boce, te na taj način omogućavaju svojim najbližima da lakše preboluju COVID. Proizvodnja u Zenici može da osigura jednu šestinu trenutnih potreba kisikom, a pet šestina moraju da se uvezu. Svakim danom je sve teže i teže, jer su količine raspoloživog medicinskog kisika na tržištu u Evropi odakle ga mi nabavljamo sve manje. Do sada uz pomoć centrale Messera, uspijevamo da se pregrupišemo, da nabavimo dovoljne količine kisika, da ih transportujemo i da na vrijeme isporučimo našim zdravstvenim ustanovama”, kaže Dedić.\nDedić ističe da će i dalje davati sve od sebe da pomognu u prevazilaženju situacije sa koronavirusom, ali da je jedini način da građani pomognu sebi samima, ali i zaposlenima u firmi Messer, ljekarima i medicinskom osoblju, kao i svima onima koji su u lancu snabdijevanja kiseonikom, da se pridržavaju mjera koje su propisane od nadležnih institucija, da vode računa o svojim najbližim, a samim tim će voditi računa o i sebi samima.


U korak sa kompanijom SpaceX: Amazon planira lansiranje 3.236 internet satelita - BIGportal.ba\nU nastojanju da ostane konkurencija kompaniji SpaceX Amazon traži dozvolu za lansiranje 3.236 internet satelita u nižu Zemljinu orbitu.\nAmazon-ova konstelacija satelita poznatija je pod imenom Project Kuiper, a najavljena je u aprilu 2019. godine. O projektu se nije čulo mnogo, te je do sada bio poznat samo podatak o broju satelita, da bi kompanija pre nekoliko dana FCC-u podnela zahtev za dozvolu za lansiranje satelita, te u tom procesu objavila i neke dodatne informacije. U zahtevu se tvrdi da oko 3,8 milijardi ljudi još uvek nema pristup stabilnoj internet konekciji, te da će Amazon sateliti koristiti Ka-band frekvencije koje će internet dovesti i u ruralne oblasti. Problem je u tome što je Starlink već lansirao 60 satelita, te druge kompanije idu ka tome da učine isto, zbog čega FCC mora da funkcioniše poput kosmičke saobraćajne policije, a kako ne bi došlo do neželjenih posledica usled satelitske gužve. Tako kompanije koje podnesu zahtev za dozvolu moraju da dokažu da njihovi sateliti neće ugrožavati satelite drugih kompanija, pa Amazon, na primer, nudi dokaz o tome da će između njegove i Starlink konstelacije postojati prazan prostor od 40 kilometara.\nProject Kuiper sateliti bi trebalo da se nađu na 590 i 630 kilometara od Zemlje, a iz kompanije tvrde da imaju resurse, eksperte i dovoljno finansijskih sredstava da projekat učine uspešnim. Datum lansiranja Amazon satelita još uvek nije poznat, kao ni to koja će raketa biti korišćena za deportovanje satelita, a budući da je Bezos vlasnik Blue Origin kompanije pretpostavlja se da bi to mogla da bude New Glenn letelica koja je trenutno u fazi razvoja.


Opština Medveđa potpisala ugovor za manifestaciju „Miholjski susreti sela“ – Info Centar Juga\nMinistarstvo za brigu o selu potpisalo je juče sa lokalnim samoupravama Ugovore na programu dodele bespovratnih sredstava za organizovanje manifestacije „Miholjski susreti sela“ u iznosu od 43 miliona dinara.\nJedna od opština koja je prošla na ovom javnom pozivu, bila je i opština Medveđa. Ugovor je potpisao juče u Beogradu sa ministrom Krkobabićem, pomoćnik predsednika opštine Medveđa, Nikola Andrejević.\nOdržavanje manifestacije je planirano za period od 1. oktobra do 31. decembra 2021. godine. Manifestacija podrazumeva aktivnosti u kojima učestvuje stanovništvo sela sa teritorije jedne jedinice lokalne samouprave, i to iz oblasti dramskih umetnosti, književnosti, literarnih veština i drugih umetnosti – takmičenja u pevanju, recitaciji, glumi, slikanju, itd. Takođe, mogu se održavati sportska takmičenja, promovisanje očuvanja i unapređenja starih zanata i kulturno-umetničke baštine, izrada umetnina i predmeta domaće radinosti, kao i ostale aktivnosti u kojima stanovnici sela mogu pokazati svoja znanja i veštine i u njima se takmičiti.


ZAVRŠEN FINALNI TURNIR KUPA EVROPE U STONOM TENISU ZA ŽENE | Novosadski Info\nFinalni turnir Kupa Evrope u stonom tenisu za žene održan je u Novom Sadu, u periodu od 6. do 9. maja. Tim takmičenjem obeleženo je i 40 godina od izgradnje Spensa i organizacije Svetskog prvenstva u stonom tenisu 1981. godine. Pobednik Turnira je ekipa francuskog „Sen-Denija“ koja je u finalu pobedila mađarskog šampiona ekipu „Budiorši“. Srbiju su predstavljale stonoteniserke STK „Novi Sad“ koje su plasirale u polufinale Kupa Evrope.\nSvečanoj ceremoniji uručivanja pehara i medalja, pored potpredsednice Evropske stonoteniske Unije Ine Jozepson i predstavnika organizatora Dana Fracilea, prisustvovao je član Gradskog veća za sport i omladinu Ognjen Cvjetićanin koji je pobedničkoj ekipi uručio medalje.\n– Veoma mi je drago što je Kup Evrope u stonom tenisu za žene, prvo klupsko takmičenje tog tipa u Srbiji, održano baš u našem gradu i što je obeležilo značajan jubilej. Evropska stonoteniska unija je organizaciju takmičenja ocenila najvišom ocenom, dok su gostujuće ekipe iz osam evropskih zemalja istakle da je ovaj turnir jedan od najboljih do sada. Ovom prilikom želim da čestitam pobednicama, ekipi „Sen Denija“, drugoplasiranoj ekipi „Budiorši“, ali i našoj ekipi koja je plasmanom u polufinale ostvarila istorijski uspeh – izjavio je Ognjen Cvjetićanin.


3.0 kod POŽEŠKE 90m2, l, cg, novogradnja, namešten - Fundament | Agencija za nekretnine\n3.0 kod POŽEŠKE 90m2, l, cg, novogradnja, namešten\n90.00 m23.0 Sobe1 CG I/II Štampaj\nLokacija: Banovo brdo Ulica: Udbinska novogradnja Telefonskih linija: 1 namešten\nOdličan, komforan i veoma funkcionalan stan, sa dve spavaće sobe, dva mokra čvora, prostranim dnevnim delom sa kuhinjom, trpezarijom i terasom.\nNalazi se u novijoj zgradi, na prvom spratu od dva, sa centralnim grejanjem, u mirnom delu ulice, u okruženju bogate infrastrukture - škola, obdanište, megamarket, dom zdravlja ...\nStan ke kompletno namešten i opremljen tehnikom. Idealan za porodicu.\nProstran i komforan stan, sa četiri spavaće sobe, kuhinjom u okviru koje je i trpezarija, dva mokra čvora, i dnevnom sobom sa velikom terasom orjentisanom prema dvorištu. Stan je u porodičnij kući od tri nivoa, sa tri posebna stana sa posebnim ulazima. Nalazi se u Vojvode Stepe kod Vera, tako da je u neposrednom okruženju škole, obdaništa, doma zdravlja, mega marketa, kao i saobraćajnica prema svim delovima grada. Kompletno je namešten i useljiv. Kontakt: Nenad Nikolić (licenca br. 093) 064/035-4737 Agencijska provizija koju plaća ZAKUPAC iznosi 50% od dogovorene zakupnine.\nProstran i komforan stan odličnog funkcionalnog rasporeda, sa dve spavaće sobe ( većom i manjom ), kuhinjom sa trpezarijom, kupatilom, dnevnom sobom i velikom terasom na koju se izlazi iz svih soba. Nalazi se u središnjem delu ulice tako da u okruženju ima sve što podrazumeva život u Centru grada, a orjentisan je prema dvorišnom delu - tišina i zelenilo. Stan je kompletno namešten stilskim nameštajem i opremljen tehnikom. Kontakt: Nenad Nikolić (licenca br. 093) 064/035-4737 Agencijska provizija koju plaća ZAKUPAC iznosi 50% od dogovorene zakupnine.\nIzdavanje Stan BEOGRAD-Čukarica do 6 €/m2


Manuskript – TransformArt Gallery\n05. novembar – 19. decembar 2020.\nU seriji crteža pod nazivom “Manuskript” predstavljen je proces rada usredsređen na problem ograničenja (lična, tehnike i medija, ograničenja sredine kao i izlagačkog prostora) odnosno prihvatanje svih ograničenja u cilju postizanja novih kvaliteta .\nSvaki crtež nastaje tako što se jedna rečenica prepisuje preklapanjem i poništavanjem prethodno napisanog, bez prostora i pauze, u zadatom formatu, u određenom, posebnom vremenu koje se time uspostavlja.\nIspisivanje uvek jedne iste rečenice je ono što se dešava satima i u tom meditativnom procesu – oslobođenom vremenu, kroz vidljiv trag rukopis-linije koji ostaje, kartografski beležim ritmove unutrašnjih promena, različite gustine vibracija čiji je rezultat prostorno dvodimenzionalna slika.\nSerija radova nastaje od 2014. godine do danas i pored promene formata, rečenica-šema-kliše se menjala, od ličnih poruka preko citata-parola, uvek sa potrebom da se pronađe univerzalno-neutralna, primenljiva na svako mesto, a kriterijume za sada zadovoljava sledeća: “The public has been demonstrating for months: they want access to water and electricity, they want a solution for garbage treatmentand and perhaps most of all, they want a new president.” Pišem na engleskom jeziku jer mi on omogućava željeni otklon, distancu i čini da su „izjave“ dok radim ekstravertnije nego što bi bile na maternjem jeziku. Ono što se dešava više je kao da pratim nego što pokušavam da vodim proces i svako ko operiše iz kreativnog mesta zna da je podjednako važno da se ode i prepusti nepoznatom izvoru jer se odatle vrati osvežen i nov, a sve je jednostavno i lako, prirodno i spontano, nešto poput disanja.


Prijedlog Skupštini TK\nVlada TK prestaje finansirati tuzlanske ustanove kulture\nPo Zaključku Skupštine Tuzlanskog kantona Vlada Tuzlanskog kantona, na redovnoj sjednici Vlade TK, usvojila je jučer Informaciju o aktivnostima poduzetim u cilju redefinisanja odluka i ugovora o suosnivačkim pravima i obavezama nad JU Narodno pozorište Tuzla, JU Narodna i univerzitetska biblioteka „Derviš Sušić“ Tuzla i JU Međunarodna galerija portreta Tuzla.\nKako i nakon više održanih sastanaka i poslanih urgencija za dostavljanje konkretnog odgovora nadležni organi Grada Tuzle nisu dostavili svoje izjašnjenje u pogledu redefinisanja prava i obaveza, Vlada Tuzlanskog kantona predložila je danas Skupštini Tuzlanskog kantona da stavi van snage odluke o preuzimanju dijela osnivačkih prava i obaveza nad ovim ustanovama, radi prestanka njihovog daljeg finansiranja iz Budžeta Tuzlanskog kantona.\nObzirom da dosadašnji način finansiranja rada ovih ustanova kulture nije u skladu sa Zakonom o Budžetima FBiH i Zakonom o trezoru FBiH, Vlada je zadužila Ministarstvo finansija da u Budžetu Tuzlanskog kantona za 2017. godinu ne planira sredstva za finansiranje rada ovih ustanova.\nPodsjećamo Vlada Tuzlanskog kantona finansirala je rad ovih ustanova u znatno većem omjeru nego što je to činio Grad Tuzla, koji je izvorno njihov osnivač i vlasnik. Istovremeno i pored znatno većeg izdvajanja finansijskih sredstava, upravljačka prava su ostvarivana u podjednakom omjeru. Prethodno je Vlada ponudila Gradskoj upravi tri modela finansiranja rada ovih ustanova i to da se izdvajanja podijele podjednako po 50%, da Kanton preuzme cjelokupna osnivačka prava, a time i finansiranje rada ovih ustanova, kao i da cjelokupno finansiranje preuzme Grad Tuzla. Nadležni organi Grada Tuzle nisu se opredijelila niti za jedan od ova tri ponuđena modela.\nTakođer danas je istaknuta i činjenica da finansiranje rada ovih institucija dovodi u neravnopravan položaj sve ostale lokalne institucije kulture u Tuzlanskom kantonu, obzirom da Vlada Tuzlanskog kantona ne finansira rad niti jedne druge lokalne institucije kulture u našem kantonu.


Zahvalnica KUD-a „Sveti Sava” uručena predsedniku GO Zvezdara - Beogradski Portal\nZahvalnica KUD-a „Sveti Sava” uručena predsedniku GO Zvezdara\nPovodom osvojenog prvog mesta na Međunarodnom festivalu folkora u Turskoj, omladinskog ansambla Kulturno – umetničkog društva „Sveti Sava“, direktorka Dragana Mirković posetila je GO Zvezdara gde je razgovarala sa predsednikom Opštine Vladanom Jeremićem. Jeremić je istakao da će GO Zvezdara nastaviti da podržava rad KUD-a „Sveti Sava“ i poželeo im puno sreće u narednim takmičenjima.\nOvom prilikom predsedniku Opštine Zvezdara uručena je specijalna zahvalnica. „Vi ste zaslužni za ovu pobedu jer Opština Zvezdara kontinuirano prati i pomaže rad Društva, na čemu smo izuzetno zahvalni“, istakla je Dragana Mirković.\nNa prijemu su prisustvovali i Dragana Đurić, zamenica predsednika GO Zvezdara i Slobodan Mirković, umetnički direktor KUD-a “Sveti Sava”. Na sastanku se govorilo i o održavanju manifestacije EKO Etno Fest 2022, u nedelju 5.juna, na Svetski Dan zaštite životne sredine. Manifestacija se održava uz podršku GO Zvezdara i Sekretarijata za zaštitu životne sredine Grada Beograda, a u organizaciji Udruženja KUD „Sveti Sava“.\nEKO Etno FEST je kulturno ekološki festival koji obuhvata održavanje ekoloških radionica, eko sportskih takmičenja, kao i akciju prikupljanja ekološkog reciklažnog otpada, selekciju i odnošenje u reciklažne centre, uz kulturno zabavni program, takmičenja i animaciju publike. Festival se održava u Mirijevu, park „Stazice“ (iza malog Maksija), 5. juna 2022. u 11 sati.\nTakođe je najavljeno održavanje još jedne manifestacije. KUD „Sveti Sava“ će od 1. do 7. jula biti domaćin Međunarodnog festivala folklora „Belgrade Award“ koji je proglašen za prvih pet najboljih FIDAF festivala na svetu. Festival će biti organizovan uz podršku GO Zvezdara, Grada Beograda – Sekretarijata za kulturu i privredu, Ministarstva kulture i informisanja, Ministarstva trgovine, turizma i telekomunikacija RS.


RTS :: Srpsko ordenje\nSrbija danas Srpsko ordenje\nutorak, 14. feb 2012, 08:13 -> 10:27\nPovodom Dana državnosti, u Galeriji Sinagoga u Nišu otvorena je izložba "Odlikovanja Kneževine i Kraljevine Srbije". Izloženo je najznačajnije srpsko ordenje, koje se čuva u Vojnom muzeju, i nekoliko portreta iz zbirke niškog Narodnog muzeja.\nOrdenje nastalo od sredine 19. veka do kraja Prvog srpskog ustanka koje se, inače, čuva u Vojnom muzeju, građani Niša mogu videti na izložbi priređenoj povodom Dana državnosti. To je i prilika da, uz lepotu izrade, sagledaju istoriju.\n"Srpsko ordenje je karakteristično po svojoj lepoti", naglašava Dušanka Maričić, autorka izložbe. "Jedan od najlepših u svetu je orden Belog orla. Ne zaostaju za njim mnogo ni Takovski krst, ni orden Svetog Save i Karađorđeva zvezda. Svi oni u sebi imaju prelepe elemente."\nSistem odlikovanja uređen na savremen način u Srbiji se naročito razvija od kraja 18. veka. Gotovo svaki orden ima i svoju ratnu varijantu, što takođe svedoči o okolnostima u kojima se država nalazila.\nNije loše da se podsetimo čemu služe ovakvi praznici, jer se zbog dnevnih problema, zbog krize, često zaboravlja šta je prioritet, rekao je na otvaranju izložbe ministar kulture Predrag Marković.\nPokrovitelj izložbe je Vlada Republike Srbije. Dan državnosti obeležava se brojnim događajima širom zemlje, a uključene su i institucije kulture van Beograda.\n"To je način da se preko kulture i svega onoga što imamo u muzejima prikaže i, na taj način, afirmiše država", smatra Slaviša Popović, Narodni muzej Niš. Izložba "Odlikovanja Kneževine i Kraljevine Srbije" u Galeriji "Sinagoga" biće otvorena do 13. marta.\n(utorak, 14. feb 2012, 09:37)\nje jako VAŽNO čuvati.Svoje Istorijsko i Kulturno bogatstvo dobro čuvati i sa tim se ponositi***\n1 Loznica: Renovirana učionica za decu sa smetnjama u razvoju\n2 O populizmu kao estetskom stilu u kragujevačkoj biblioteci\n3 Turnir u stonom tenisu u Prihvatnom centru\n4 Meštani staroplaninskih sela protestovali na Koridoru 10\n5 Vršac opravdao titulu šampiona lokalnog razvoja


Vučić: Situacija u političkom smislu nikad teža; Takva bi mogla da bude i u ekonomskom - FILTER\nVučić: Situacija u političkom smislu nikad teža; Takva bi mogla da bude i u ekonomskom\nPredsjednik Srbije Aleksandar Vučić izjavio je danas u Berlinu da postoji veće interesovanje Njemačke za Srbiju i procijenio da će trgovinska razmjena do kraja godine biti više od sedam milijardi evra.\nOn kaže da očigledno postoji veće interesovanje Njemačke za Srbiju i da će se dodatno zainteresovati i drugi, ukazujući da ljudi sami treba da procijene da li je to dobro ili nije.\nVučić je ocijenio da Njemačka postaje najznačajnija zemlja za Srbiju, jer je trgovinska razmjena sa njom u prva tri mjeseca uvećana za 26 odsto, dok će do kraja godine biti više od sedam milijardi evra i preći će 15 odsto ukupne robne razmjene.\nKada je riječ o političkim prilikama, Vučić je ocijenio da je pozicija Srbije teška i složena.\nPoslije sastanka sa ministarkom spoljnih poslova Njemačke Analenom Berbok rekao da današnji razgovori sa njom, kao i jučerašnji sa njemačkim kancelarom Olafom Šolcom nisu bili laki, iako su bili korektni i otvoreni.\n– Čuli ste Šolca, koji je vrlo pristojan čovjek, šta je precizno govorio i koga smatra krivim za događaje u BiH, a ja sam to pokušao da kažem nešto drugačije: “Čuli ste šta smatra da treba da se dogodi na Kosovu i oko sankcija Rusiji i oko svega ostalog” – rekao je Vučić.\nOn je ocijenio da je situacija u političkom smislu nikad teža i dodao da očekuje da će biti takva i u ekonomskom.\n– Preživjećemo, naravno, ali ćemo vidjeti da li ćemo završiti sa velikim i teškim ranama ili ćemo da se izvučemo sa modricama – kaže Vučić.\nPrethodna U Republici Srpskoj rođeno 28 beba\nSledeća Priznanje Evropola Kostreševiću za borbu protiv organizovanog kriminala